Сбт 12:50 “Обод маҳалла”: Белариқ маҳалласида ободонлаштириш ишлари давом этмоқда Сбт 12:30 Тошкент шаҳар ҳокимлигида “Очиқ эшиклар куни” ўтказилмоқда Сбт 12:00 Тезликни ошириш ёки маст ҳолда автомобилни бошқарганлик учун жазо муқаррар\nТошкент воҳасида ўтроқ деҳқончилик ва илк шаҳар маданияти қадимий бўлишига қарамай, шаҳарнинг ўз тарихини милоддан аввалги I аср охиридан ёзма манбалар ва ҳозирги шаҳар ичидаги қадимги шаҳар харобаси (Мингўрик) сақланиб қолган вақтдан бошлаганини кузатиш мумкин. Мингўрик Салор канали бўйида, ҳозирги Шимолий вокзал яқинида жойлашган бўлиб, унинг номи бу ерда XIX асрда мавжуд бўлган катта ўрикзордан олинган. Ўша давр хариталарига кўра, кадимги шаҳар ўрни тахминан 35 га жойни эгаллаган. Қадимги шаҳар ҳудудида аста секин ҳозирги Тошкент аҳолиси уйлари қурила бошланди. Ҳозирга келиб, 150x80 метрга яқин майдондаги "қаср" деб аталувчи тепаликнинг бир қисмигина сақланиб колган. Қадимги шаҳар ўрнини археологлар ўнлаб йиллар мобайнида чуқур ўргандилар, натижада унинг тарихий топографияси, истеҳкомларини қисман қайта тиклаш ва бизнинг давримиз чегарасидан туриб шаҳар тарихини аниқлаш имкони туғилди.\nМингўрикдаги шаҳар мустаҳкам қўрғон, баланд "қаср" ва қалъа девори билан ўралган шаҳар ҳудудидан ташкил топган. Бу Тош кентнинг кадимийлиги рамзини кўрсатувчи ўзига хос ёдгорликдир. Шаҳар гўё қурилиш эстафетасини Шоштепадан қабул қилиб олгандай, у ерда топилган дастлабки шаҳарлашган манзилгоҳнинг давомчисига айланди.\n"Қаср"нинг этак томонида олиб борилган энг янги археологик тадқиқотлар натижасида ўзига хос меъморий қурилиш мажмуаси аниқланди. Мажмуа тахминан 15x14 метр квадрат бўлиб, унинг ҳар қайси томонида диаметри тахминан 5 метр бўлган ярим доира миноралар (иншоотнинг тахминий умумий хажми 27x25 м) бор. Бино шарққа кун чиқар томонга қараган. Ўртадаги квадрат 6-7 метргача бўлган баландликда сақланган. Унинг ичида учта йўлаксимон бино тозалаб қўйилган. Йўлаклар ўзаро ҳамда минора ичидаги хоналар билан равоқ йўллари орқали боғланган. Икки хил: 40x40x10, 50x25x9 см ўлчамдаги хом ғиштдан тикланган бинолар гумбаз билан ёпилиб, айримлари икки қаватли бўлган. Бутун ансамбль айланасига ташқи девор билан ўралган.\nДастлаб, "тўрт парракли хоч" бунёд бўлаётганда ўртадаги квадрат қисми минораларга қараб кўтариб қўйилган. Гумбазлар ос тидаги юзада кул қатламлари билан қопланган текис айвон бўлган. Иккита бинода қалин чиринди қатлами топилди, чамаси, бу ерда ёқиладиган ўтин заҳираси сақланган. "Хоч"нинг шимол томонида бир неча метр келадиган узоқ вақт мобайнида тўпланиб қолган кулхоналар аниқланди. Ёдгорлик ҳаётининг кейинги босқичларида бино тоза лой билан мустаҳкамланган. Натижада пойдеворнинг юқори қисмида баландлик ҳосил бўлган. Бинонинг шарқий қисмидаги айрим деворлар кесилиб, улардан тепа томга олиб чиқадиган зинали пандусга ўхшаш қия йўлак қурилган. Пандус кўтарилган тепадаги майдончадан зина туширилган бўлиб, у ҳозирги текширувларга кўра 6 метргача чуқурликдаги қудуққа олиб борган. Пандус катта тошлар ётқизилиб устига тахта ташланган йўлак бўлганга ўхшайди, унинг чириб жигарранг бўлиб қолган қатлами сақланган. Мажмуа узоқ вақт мобайнида ўз вазифасини сақлаган ҳолда баландлашган ва кенгайган. Юқори майдончага ҳам йирик тошлар ташланиб, бу ер очиқ меҳроб бўлган. Қурбонлик олови ёқилиши натижасида бир оз кул қатлами тўпланган. Суяклар ва ибодатда ишлатилган кичик сопол парчалари бинонинг ғарбий ва шимолий миноралари ўртасига ташлаб юборилган.\nАниқланган далиллар бинонинг диний маросимга мўлжалланганлигини кўрсатиб, унинг тепасида олов ёқилганлигидан ишора беради. Мажмуа бунёд этилишидан қолган қурилиш қолдиқпари, бино бажарган вазифани белгилаш ва тахдил қилиш, бу иншоот милоднинг I асрларида диний эътиқод объекти сифатида олов ва қуёшга сиғинган аҳоли томонидан тикланганлигини ва милодий IV асргача мавжуд бўлганлигини аниқлаш имконини беради. Минтақада каби бир қанча иншоотлар мавжуд бўлган. Чунончи, Талас дарёси ёқасидаги Чўлтепа ва Қизилқайнартепа шаҳар харобаларида ярим миноралари бор "парракли" "хоч"ларга ўхшаш бинолар аниқланди. Улар милодий I-IV асрларга оид деб белгиланган.\nБухоро вилоятининг шимолида шу хилдаги ёдгорлик Сеталактепа 1 ёдгорлигида топилди. Уларнинг қурилишида ҳам, вазифасида ҳам ўхшаш белгилар учрайди. Сеталактепадаги олов ёқиш билан боғлиқ одат айниқса, яққол акс этган. Бу бино милодий III-V асрларга оид деб белгиланган.\nМингўрикдаги иншоот Қовунчи маданияти мажмуаси қаторида олов ва қуёшга эътиқод қилишнинг асосий диний маркази сифатида Талас ёдгорликлари сирасига кирган, деган таассурот туғилади. Археологик тадқиқотлар Қовунчи маданияти анъаналари жануб ва ғарбга тарқалганлигини тасдиқлади. Ўша вақтда бу маданият мажмуаси вакиллари ўзлари билан бирга оловга сиғинувчиларнинг қасрлар қуриш тамойилларини Бухоронинг шимолига олиб ўтганлар.\nЧоч тўғрисида ҳикоя килувчи илк ёзма манбалардан бири Хитойнинг Катта Хань сулоласининг йилномалари ҳисобланади. Мазкур Шицзи солномаси, хитой элчиси Чжань Цзянь ёзиб қолдирган маълумотлар асосида тузилган. Чжань Цзянь аввал хунлар қўлида ўн йил асирликда кун кечирган. Сўнг милоддан аввалги 129 йилда Бақтрияга Катга Юэчжилар хузурига етиб келади. У етказган маълумотлардан сўнг Хитой "Ғарбий ўлка" деб аталган мамлакатни ўзи учун кашф қилади. Шицзи Қанғ (Кангюй ёки Канцзюй) давла тини эслатиб ўтади. Бу давлат чегараси Фарғона (Даван)дан ғарби Орол денгизигача кенгайиб, Сирдарёнинг ўнг қирғоғидаги катта даштлик бир кисмини эгаллаган. Қанғ Авестода Қанғҳа -"баланд ва муқаддас" номи билан келади. У юэчжиларга мансуб кўчманчиларнинг чжаоу сулола томонидан бошқарилган. Дастлаб у кучли бўлмаган ўлка эди. Кўпчилик тадқиқотчилар Тошкент воҳасини бу давлатнинг асоси деб ҳисоблайдилар. Давлат аста секин турли тилда сўзлашувчи қабилаларнинг қудратли иттифоқига айланган, деб тахмин қилинади. Битян деб аталган шаҳар унинг маркази бўлган. Юрт ҳукумдорининг ёзлик қароргоҳи ҳам бўлган. У ўзининг қабиласи билан бирга чорвасини қишки яйлозлардан ёзги яйловларга ва аксинча кўчириб юрган.\nХитой манбалари Қанғни кўчманчилар ўлкаси дейиш билан бирга канғликларнинг турмуш тарзи бошқа бир ўлка Яньцай аҳолиси турмушига ўхшашлигини айтиб, лекин улар "лой деворлар ичида яшайдилар" деб таъкидлайди. Бу билан Қанғ (Кангюй)да ҳам шаҳар ва манзилгоҳлар мавжудлигини исботлаш мумкин. Қанғ (Кангюй)га 5та кичик мулклик Сусе, Фуму, Ги, Юегянь ва Юни бўйсунган. Тадқиқотчилар бу мулклар Ўрта Осиёнинг марказий минтақасидаги Хоразм, Бухоро, Самарқанд ва Қашқадарё сингари деҳқончилик ва шаҳар маданияти воҳалари бўлиши мумкин, деб ҳисоблайдилар. Юни мулклигига Тошкент воҳаси кирган бўлиб, унинг маркази Тошкент шаҳри бўлган. Тадкиқотчилар (Ю.Ф. Буряков) уни Хитой манбаларидаги милоддан аввалги III-II асрлардаги қадимий Юни бўлиб, кадимги муаллифлар маълумотлари бўйича, Яксарт орти Антиохияси деб ҳисоблайдилар. Қанқа Сирдарё ўнг соҳилидаги улкан майдонни эгалаган қадимги қишки пойтахт (Хитой манбаларида Битян) га қиёсланади.\nСўнги давр Хитой манбалари қадимги Юни ўрнига вужудга келган Ши номини тилга оладилар. Бундан ташқари Ши "Қанғ меросхўри" деб аталган. Шундан хулоса қилиш мумкинки, Иаоша дарёси (Сирдарё)нинг ўнг соҳилига жойлашган қадимги Юни шаҳри вақг ўтгач, Ши деб атала бошланган. Кейинчалик Тошкент воҳасининг пойтахти шимолга, ҳозирги Тошкент ҳудудига кўчади.\nМилодий биринчи асрлардан Салор Жўн сув тизимида бир қатор аҳоли манзиллари пайдо бўлади. Булар ҳозирги кунда Кўгайтепа, Мингўрик, Тавкаттепа, Бузгонтепа ва бошқа номлар билан маълум бўлган қадимги шаҳарлардир. Уларни ўрганиш жараёнида шу нарса ойдинлашдики, Мингўрикнинг қадимги шаҳристони мудофаа деворлари билан ўралган қалъа қўрғонли чинакам шаҳар бўлган.\nЮқорида таъкидланганидек, сўнги археологик қазиш ишлари кўрсатишича, Мингўрик мажмуасидаги маънавий маданиятни олов ва қуёшга сиғинган аҳоли тиклаган ва уни милодий IV асргача вужудга келтирган деб тахмин қилиш мумкин. Бу ҳозирги Тошкент ҳудудини қадимда жуда йирик диний марказ доирасига кирганлигини кўрсатади. Агар Канқадаги шаҳар маъмурий марказ ёки хатто Қанғнинг пойтахти мавқеига даъвогарлик қилиши мумкин бўлган бўлса, Мингўрикнинг диний "қаср" мажмуаси бу давлатнинг асосий диний марказларидан бири бўлган дейиш мумкин. Авестода Қанғҳа номи бежизга "муқаддас" деб тилга олинмайди. Ана шундагина милодий I асрларда Мингўрик шаҳри асосий зиёратгоҳ атрофида манзилгоҳлар пайдо бўлганлигини тасаввур қилиш мумкин. Бу марказ кейинчалик Сирдарё бўйидаги минтақаларига, шунингдек, Ғарбий Суғд ва Фарғонага катта таъсир кўрсатди. У жойларда ҳам қуёшга сиғиниш билан боғлиқ диний иншоотлар қурилиши кузатилади.\nҚанғнинг хитой манбаларида сўнгги бор эсга олиниши милодий IV-V асрларга тўғри келади. Бу манбаларда Ши, юқорида таъкидлангандек, "Қанғнинг меросхўри" деб аталган. Милодий III-IV асрлар бошида Ши Қанғнинг аввалги конфедерациясидаги бошқа вассал мулклари (кичик мулкликлар) сингари унча катта бўлмаган мустақил давлатга айланди. Милодий III асрнинг биринчи чорагидан бошлаб (эҳтимол, янада илгарироқ), бу давлатнинг мустақил равишда танга зарб килганлиги маълум. Тангаларда суғд хатида "Чоч ҳукмдори" деган ёзув бўлган. Юза томонида хукмдорнинг ён томондан кўриниши, орка томонда эса сулолавий тамға белгиси бўлган. Бу тамғанинг Қанғ ҳукмдорларининг сулолавий тамғасига ўхшашлиги тахмин килинади. Нафақат тангалар, балки топилган бошқа материаллар Чоч давлат маҳкамаларида ҳам суғд ёзувидан фойдаланилганлигидан далолат беради. Жумладан, Жанубий Қозоғистондаги Култобадан топилган куйдирилган сопол тахтачаларидаги ёзувлар, палеография бўйича мутахассисларнинг тахминича, эски суғд ёзуви намунасидадир. Тилшунос Н. Симс Ви ильямс ўқиб аниқлаган бу битикларда биринчидан, давлатнинг номланиши "Чоч халқи ёки мамлакати", иккинчидан, давлатнинг шимолий чегараси Арис дарёси водийсидаги кўплаб шаҳар ва қалъаларни ўз ичига олганлиги ҳақидаги маълумотлар бор. Қанғнинг собиқ иттифоқчилари томонидан тайинланган давлат амалдорлари кўчманчи дашт билан чегара дахлсизлигини зийраклик билан кузатиб борганлар. Юқорида айтилган сопол тахтачалардаги ёзувларда эса бу ҳакда хабар берилган. Сопол тахтачаларни, чамаси, қалъа дарвозаларига ўрнатиб қўйишган. Ёзувларда "Чоч халқи" етакчисидан ташқари Самарқанд, Кеш ва Нахшаб, шунингдек Навакметан (тахминан Бухоро) вакиллари кўрсатилган. Чоч географик тушунча сифатида илк бор сосонийлар шоҳи Шопур I милодий 262 йилда Эрондаги зардуштийлик ибодатхонасида ўйиб ёзилган битигида тилга олинган. Битикда Чочистон тоғлари Сосонийларнинг Шарқдаги чекка ерлари қаторида тилга олинган. Археологик маълумотлар хулосасига кўра, бу ўлкаларнинг энг қадимги пойтахти аввалда Тошкентдан 70 км жанубдаги улкан Қанқа шаҳри ўрнида жойлашган бўлиши мумкин. Кейинчалик Тошкент шаҳри ҳудудидаги сув тармоғи Салор бўйидаги Мингўрикда асосий диний марказ атрофида кўплаб шаҳарлашган манзилгоҳлар вужудга келди.\nЧоч пойтахти "асл тош шаҳри" Мингўрикдаги шаҳарнинг пойтахт мақомини олганлиги унинг ҳудуди кенгайишида ва милодий VII асрнинг биринчи чорагидан бошлаб сарой типидаги йирик иншоотлар қад кўтаришида ўз аксини топган. Бундай бинолар оташпарастлар ташлаб кетган диний иншоот билан бирга тепалик устига қурилган. Сарой ҳам, қўрғон ҳам шаҳар ҳудудидан баланд бўлган. Асосий савдо йўллари "Ипак йўли" тармоқларининг шимолга ўтганлигини пойтахт кўчирилишининг сабабларидан бири бўлган деб ҳисоблаш мумкин. Бу йўллар эндиликда Еттисувдан Катта даштликни чеккалаб то Оролбўйигача чўзилиб кетган эди. Турк хоқонлиги ва Эроннинг Сосонийлар давлати ўртасида вужудга келган сиёсий қарама-қаршиликлар пайтида маҳсулотларни Эрон савдо йўллари орқали олиб ўтиш мумкин бўлмай қолганди.\nПойтахтни Мингўрикдаги шаҳарга кўчирилиши турли давр ларга оид хитой манбаларида акс этган. Бу манбалариинг дастлабкиларида Ши шаҳри айланасига 10 ли (1 ли 400 500 м) бўлган деб таъкидланса, кейинги манбалар эса факат 3 ли деб кўрсатади. Гап турли шаҳарлар ҳақида бораётган бўлиши ҳам мумкин. Улардан катгаси Қанқа шаҳри билан қиёсланса, кичиги унинг вориси Тошкент ҳудудида жойлашган Мингўрик хисобланади. Бошқача қилиб айтганда, хитой манбаларидаги Ши топоними энди Тошкент қудудидаги шаҳарга нисбатан қўлланила бошланган. Маҳаллий номларнинг хитойчада "Же Ше" ва "Ши" (иероглиф "тош" маъноси) тарзида ифодаланиши Тошкентнинг туркий номи "тош шаҳар"да ҳам ўз аксини топган. Бу ном соф маънода эмаслиги аниқ, чунки шаҳар ҳеч қачон тошдан барпо этилмаган. Бу таъриф Чоч аҳолисининг душманларга қарши курашда мардлик ва матонатини намоён этганлигини ифодалайди, деган фикр ҳам мавжуд. Шаҳарнинг Авестода ҳикоя қилинган "қудратли турлар" мамлакатида вужудга келганлигини эслатиб ўтиш ўринлидир. Бу ном ўзагида Чатқол Қурама тоғларидаги бойлик ярим қимматбаҳо феруза тошига ишора борлиги ҳақикатга яқинрокдир. Хитой матнларига мурожаат этиб "ши" атамаси "тош", "қимматбаҳо тош"ни англатишини биламиз, қадимги туркий тилда эса сес (чеч) сўзи нафақат "қимматбаҳо тош", балки, аниқ "феруза" маъносини беради. Атаманинг ана шу луғавий маъносини ҳисобга олиб, Тошкентни "асл тош", яъни "феруза шаҳар" деб аташ мумкин.\nМилодий V аср ўрталарида Чоч, бир вақтлар Қанғ давлати таркибидаги бошқа мулклар сингари Эфталийлар давлатининг бир қисмига айланди. Милодий VI асрда бу давлат жанубдан Сосонийларнинг, шимолдан эса туркий қабилаларнинг янги қудратли уюшмаси Турк хоқонлиги зарбаларига учради. VI асрдан бошлаб Чочнинг бутун тарихи Турк ҳоқонлиги тарихи билан чамбарчас боғланди. Мўғулистондан Олтойгача бўлган худудни эгаллаган ҳоқонлик ғарбга томон кенгая борди. 555 йилда турк ҳоқони Буминнинг укаси Истами (юнонча Сизабул) катта куч билан ғарбга юриш бошлади.\nУ ўз таъсир доирасини "Ғарбий денгиз"гача, жанубда эса сосонийлар Эрони чегараларигача ёйди. Чоч, Парак (Чирчиқ)нинг бутун ҳудуди, Фарғона, Самарқанд, Кеш ва Нахшаб (ҳозирги Қашқадарё) Истами ҳоқон ҳукмронлиги остида қолди. Турк ҳоқонлигининг эфталийлар билан кураши Чочнинг Сирдарё бўйидаги ҳудудларида ҳам бўлиб ўтди. Манбалардан маълум бўлишича, бу ҳарбий жанглар мамлакатни анча хароб қилди. Бу бадиий шаклда "Шоҳнома"да ўз аксини топган, унда ёзилишича, Чочда суворийларининг шиддатли тўқнашувлари натижасида Гулзариюн (Сирдарё) суви "қизил гул" тусига кирган.\nАсосий воқеалар воҳанинг жанубий қисмида ва янада жануброқда содир бўлди. Қанқа шаҳар харобасидаги тадқиқотлар бу жанглар давомида унинг вайрон бўлганлигини ва аҳолиси кўтарган қўзғолон бостирилганлигини таъкидлайдилар. Чунончи, шаҳарнинг V-VI асрлардаги асосий ибодатхонасида ҳужум ва ёнғин асоратлари яққол кўзга ташланади.\nАксинча, бу даврда Чоч воҳасининг шимолий ҳудудлари, яъни Чирчиқнинг ўрта ҳавзасидаги ерлар, шу жумладан, Тошкент микровоҳаси, жадал ўзлаштирилди. VII асрнинг биринчи чорагидан бошлаб Мингўрикдаги шаҳар, чамаси, Чоч пойтахти мақомини олди. Чатқол Қурама тоғларидаги рангли ва асл метал конларининг ўзлаштирилиши ҳам шаҳарнинг иқтисодий юксалишига ёрдам берди, бу тоғларда "Чоч кумуш кони" ишлаб турган. Шунингдек, феруза ва темир рудаси ҳам қазиб олинган. Асосий карвон йўлларининг ва халқаро транзит савдоси марказининг шимол томонга силжиши ҳам Чочнинг юксалишига қулай имконият яратди. Унинг пойтахти "Ипак йўли" бўйлаб ўтадиган савдода фаол қатнашди.\nVI-VII асрларда Чочда урбанистик жараённинг кучайишига олиб келди. Тадқиқотчиларнинг маълумотларига кўра, шаҳар ва манзилгоҳлар сони аввалги даврга нисбатан 2,5 баравар ўсган. Ҳозиргача Чоч ҳудудида зарб қилинган жуда кўп миқдорда тангалар топилди. Улар савдода алмашув эквиваленти ҳисобланган. Фанда дастлаб салкам қирқ йил муқаддам, XX асрнинг 70 йилларидан Чоч тангалари ўрганила бошланган. Тадқикотчилар тангалардаги ёзувлар орқали Чоч давлати ҳукмдорларининг номлари ва унвонларини аниклашга эришдилар. Ҳукмдорлар тангаларга ўз сулолавий тамғаларини босишган. Жуда кўп тангалар Чочнинг Ғарбий Турк ҳоқонлиги таркибига кириши билан боғлиқ.\nVI аср охиридан бошлаб Чоч Истами ҳоқоннинг ўғли — Қора Чурин Турк (Тардуш ҳоқон ёки Биябғу) қўл остига ўтди. У ҳоқонликдаги энг қудратли ҳукмдорлардан бири бўлган. VII асрнинг иккинчи чорагидан Чоч тангаларида туркий "тудун" унвони пайдо бўлди, бу унвон VIII аср ўрталаригача амалда бўлган. Тадқиқотчилар бу унвонни Чочда Турк ҳоқонлиги вакилларининг меросий бошқаруви ифодаси деб ҳисоблайдилар. Тангаларда зикр этилган тудунлар катта ваколатларга эга бўлган. Тудунлар мулклик ҳаётининг ҳамма соҳаларини аста-секин ўз назоратига ола бошлаганлар. Чочда бошқарувнинг алмашиниши тамғадаги ўзгаришларда ҳам акс этган. Агар Чочнинг қанғ тамғали дастлабки тангалари Қанғ ва унинг атрофларидан топилган бўлса, янги тамға (VII асрдан бошлаб) пайдо бўлгач, Чоч тангалари ҳозирги Тошкент шаҳри ҳудудида ҳам кенг тарқалган. "Айрисимон тамға"лар нумизматика фанининг сўнгги маълумотлари бўйича, тудунлар зарби билан боғлиқ бўлиши мумкин. Ўлжага ўқдек ташланаётган лочинга ўхшатилган қуш ана шу белги асосини ташкил этади. "Туркаш Чоч ҳукмдори" ёзуви туширилган танга дикқатга сазовордир. Ҳукмдор лавозими икки хил: туркийча "хоқон" ва суғдча "хвабу" кўринишида берилган. Тангалардаги битиклар суғд ёзувида берилган. VII-VIII асрларда Чоч аҳолисининг этник таркиби аралаш эди. Жамиятнинг юқори доираларини суғд ва турк зодагонла ри ташкил қилган.\nЧоч Ғарбий Турк хоқонлигининг назорати остида бўлсада, бошқа мулклар сингари унга ҳам, VIII аср ўрталаригача Хитой доимий равишда даъвогарлик қилиб келган. Араб истилоси арафасида Ўрта Осиёнинг Икки дарё оралиғида бир неча ўнлаб мулкликлар мавжуд бўлган бўлиб, уларнинг ҳар бирини ўз хукмдорлари бор эди. Улар Амударёгача бўлган ҳудудни ўз назорати остида сақлаб турган Турк ҳоқонлиги қўл остида эди. Ўрта Осиёдаги майда мулкларида бирлик йўқлиги араб истилочиларига қаршилик кўрсатишни қийинлаштирди. Араблар VIII аср бошигача Бухо ро ва Самаркандга бир неча марта юриш қилиб, Чоч чегараларига яқин келиб қолгандилар. 712 йил араб лашкарбошиси Кутайба ибн Муслим Самарқандни қамал қилган пайтда, аҳоли муваффақиятли қаршилик кўрсатди. Улар ёрдам бериш тўғрисидаги илтимос билан ўз элчиларини қўшни ўлкаларга жўнатди. Самарқанд ҳукмдори Фарғона ихшиди, Чоч тудуни. Турк хоқони ва Хитой императорига мурожаат қилган эди. Умумий хавф қаршисида улар ўртасида иттифоқ тузилди. Фақат Хитой ёрдам беришдан бош тортди. Тарихчи ат-Табарий сўзларига кўра, қамалда қолган Самарқандга турк ҳукмдори Иналҳоқон ўғли бошчилигида турк аслзодаларидан иборат лашкар жўнатилган. Лашкар Самарқандга етиб келмасдан араблар пистирмасига тушиб қолиб, қириб ташланган. Шундан сўнг араблар шаҳарни эгаллашга муваффақ бўлган. Чочнинг мард аслзода фарзандлари шу жангларда халок бўлган, лекин арабларга қарши тузилган иттифоқ кейинги даврларда ҳам истилочиларга қаршилик кўрсатишдаги асосий уюштирувчи ва зарбдор куч бўлиб қолаверди. Чоч эса бу иттифоқнинг энг матонатли ва кучли иштирокчилари сафида бўлган эди.\n714 йил Қутайба қўшинлари Чочга истилочилик юришини уюштирди. Ат-Табарий сўзларига қараганда, "унинг катта кисми ёндириб юборилган". Шундан кейин яна бир юриш килинди, бироқ Чоч аҳли араблар ҳокимиятини тан олмади. Ана шу нотинч даврда иттифоққа ёрдам кўрсатмаган Хитой, Чоч устидан ўз ҳукмронлигини ўрнатишга интилди. Хитой қўшинлари 749 йилда Чоч ва Фарғона ҳукмдорлари ўртасида юзага келган низога аралашиб, Фарғонани қўллаб қувватлади. Хитойлик лашкарбоши Гао Сянь чжи Чоч ҳукмдорини ҳибсга олиб, уни Хитойга жўнатди, у ўша ерда қатл этилди. Бу золимликнинг боиси қатл этилган одамнинг бойликларини қўлга киритган лашкарбошининг очкўзлиги эканлиги ҳаммага равшан бўлганди. Чочнинг ўлдирилган хукмдори ўғли араблар томонга қочиб ўтди ва Абу Муслим лашкарбошиси Зиёд ибн Солиҳ бошчилигидаги қўшинни олиб келди. Уларга маҳаллий қабилалар қўшилди. Араблар, чочликлар ва суғдлилар қўшини 751 йил Талас дарёси бўйида Хитой қўшинлари билан жангга кирди. Хитой қўшинларини фарғоналиклар ва қашқарликлар қўллаб қувватлади. Хитой қўшинлари буткул тор-мор қилинди. Бу Чоч тақдирини хал этган тарихий жанг бўлган эди бу жанг Чочни Хитойнинг босқинчлик юришларидан халос этди. Айни вақтда чочликлар араблар ҳукмронлигига қарши мунтазам исён қилиб турдилар. Кўчманчилар дашти билан чегарадош бу жойларга халифалик ҳукмронлигидан норози бўлганларнинг барчаси, турли исёнларнинг иштирокчилари, айникса, "оқ кийимлилар" деб аталганлар оқиб келган эди. Ана шу вилоятда, бир томондан, ғозийлар дин учун курашчилар, иккинчи томондан бу янги диннинг жорий этилишига қарши бўлган кишилар бошпана топган эдилар. Ислом динининг ўтроқ аҳоли муҳитида илдиз отиш учун юз йилча, Сирдарё (Сайҳун) ортидаги чорвадор қабилаларнинг ислом динини қабул қилишига эса икки асрдан кўпроқ вақт керак бўлди.\nБўйсунмаган маҳаллий хукмдорларга қарши араблар бир неча жазо юришлари уюштирдилар, шундан сўнггина халифалик ҳокимияти Чочда катта қийинчилик билан қарор топди.\nЁзма манбалар Чоч шаҳарлари ва унинг пойтахти тузилиши ва хусусиятлари тўғрисида жуда оз маълумот беради. Лекин бу маълумотларни археояогия фани бирмунча тўлдиради. Тошкент микровоҳасида, яъни ҳозирги Тошкент ҳудудида илк ўрта асрларда 4 шаҳар ва 20га якин қалъа ҳамда манзилгоҳдан иборат бутун бир мажмуа шаклланган эди. Улар орасида пойтахт Мадинат аш-Шош (араб манбалари бўйича) марказий ўринни эгаллаган бўлиб, бу шаҳар қолдиқлари Мингўрик шаҳар харобасида ўрганилган. Араб алифбосида "Ч" харфи йўқлиги боис, Чоч номи "Шош" тарзида берилган. Араблар истилоси арафасида бу ҳудудда шаҳарлар барпо этиш ишлари авж олган эди. Бу Чоч ўлкасини "минг шаҳар мамлакати" деб аташга асос бўлган.\nVII аср-VIII асрнинг бошида Мингўрикдаги шаҳар ғоят гуллаб яшнади. Шаҳар анча кенгайиб, атрофи қўрғон деворлари билан ўраб олинганини археологлар қайд қилганлар. Мингўрик қўрғон қалъа хямда шаҳристонни ўзида бирлаштирган. Қалин пахса ва хом ғиштдан тикланган девор билан ўралган қалъа зинапоя шаклидаги тўғри бурчакли минораларга эга эди. Уларнинг баландлиги 5-6 м бўлганлиги аниқланган, илгари эса, шубҳасиз, янада баланд бўлган. Қанғга хос диний марказнинг мустаҳкамланган харобаларида саройга ўхшаб қурилган мажмуа ҳукмдорларнинг расмий шаҳар қароргоҳи қад кўтарган.\nИлк ўрта асрга оид шаҳар иншоотлари Тошкентнинг замонавий бинолари остида қолиб кетди. Лекин тасодиф туфайли сақланиб қолган илк шаҳар турар жойлари ёки маданий қатлами қолдиқларини топиш ва тозалашга муваффақ бўлинди. Шунингдек, VII-VIII асрнинг бошига оид сарой мажмуаси қолдиқлари бир мунча тўлиқ ўрганилди.\nСуғд ва Бақтриядаги каби бошқа мулклар, чунончи, Бухоро ҳукмдорлари бухорхудотларнинг зийнатланган, деворларига нақшлар чизилган, ёғоч ўймакорлиги ва гул билан безатилган залларни ўз ичига олган саройлари сингари Чоч ҳукмдорлари саройлари ҳам дабдабали безатилган эди. У ҳакда "Шоҳнома" муалли фининг сўзлари билан шундай дейиш мумкин:\nШаҳарда бунёд бўлди энг баланд сарой,\nБоғ-роғу гулзор, соя салқин жой.\nАйвон деворига чизилган сурат:\nЖанг, шикору шоҳлар базми келтирар ҳайрат.\nСарой кўплаб хоналар, шу жумладан, тантаналар ўтадиган хона ва кенг даҳлизлар, турар жой хоналари ва омборхоналардан ташкил топган. У ердан, олов ибодатхонаси бўлган диний мажмуа ҳам топилди. Бу иншоот тақдирнинг оғир синовларга дуч келди. Араблар истилоси вақтидаги ёнғин ва кейин қилинган қурилишлар унинг безакларини буткул йўқ қилиб юборди. Улардан қолган арзимас изларгина деворлар худди Суғддаги сингари рангоранг лавҳали расмлар билан безатилганлигини кўрсатади. Деворнинг пастки қисмидаги гулли нақш ишланган товланувчи ҳошиянинг бир қисмигина сақланиб қолган.\nШаҳристонда монументал типдаги турар жой биноларнинг айрим қисмлари ҳамда ҳунармандчилик устахоналарининг излари топилган. Шаҳар турар жойлар, ошхона ва омборлардан ташқари, қуёш меҳробига эга бўлган ибодатхоналарни ҳам ўз ичига олган. Ҳунармандлар металлга дастлабки ишлов бериш, шунингдек, иш қуроллари, металдан қимматбаҳо буюмлар ясаш, даштдан келтири ладиган чорвачилик маҳсулотлари тери, жунга ишлов бериш билан шуғулланганлар, газламалар ва жунли матолар тўқиганлар, сопол ва шиша идишлар, ярим қимматбаҳо тошлардан заргарлик буюмла ри тайёрлаганлар. Шаҳарликларнинг бир қисми савдо сотиқ билан шуғулланган. Чоч пойтахти гавжум савдо маркази бўлган. Ғарбда Византиядан тортиб шарқда Хитойгача бўлган турли давлатлардан келтирилган буюмлар, маҳаллий ва чет элларда зарб қилинган тангаларнинг Тошкентда топилиши ана шундан далолат беради.\nЧоч пойтахтининг VII аср ва VIII аср бошида ривожланишининг характерли белгиларидан бири, атрофдаги аҳолиси зич бўлган қишлоқ даҳаларнинг шаҳарга қўшилиши бўлди. Бу даҳалар кўплаб ариқлардан сув ичган. Шаҳар атрофлари эркин жамоачилар манзилгоҳлари, қасрлар ва бадавлат ер эгалари деҳқонларнинг чорбоғлари, вақф хўжаликлари, қабристонлар, савдо йўлларидаги кичик шаҳарчалар ҳисобига гавжумлашган эди. Микровоҳа четида, айниқса, даштга қараган томонида мудофаа чегара истеҳкомлари қад ростлади.\nЧочнинг илк ўрта аср пойтахтидаги ҳамма даҳалари ҳозирги Тошкент ҳудудига кирган. Уларда олиб борилган археологик тадқиқотлар натижаси шаҳар ҳаёти ҳақида кўпдан кўп маълумотлар беради. Жамиятнинг табақаланиши юзага келди, улар орасида зодагонлар қатлами бой деҳқонлар ажралиб турарди. Бу тарихий топографияда ўз аксини топган. Чоч пойтахти даҳаларига хос белги пишиқ пухта қурилган кўп қаватли кўшк қасрлар, деҳқон ер эгаларининг сулолавий турар жойлари бўлиб қолди. Уларнинг деворлари ташқарисида жамоачилар ва тобе одамларнинг бошпаналари пайдо бўлди. Қасрлар одатда каналларнинг бошланиш жойида тикланган бўлиб, уларнинг эгалари сув тақсимланишини назорат қилиб турарди. Ана шундай қасрларнинг баъзиларига ҳунармандлар, савдогарлар ўрнашишлари натижасида кичик шаҳарчалар юзага келган.\nЧоч пойтахти даҳаларидан бири бўлган Юнусобод Оқтепаси кенг манзилгоҳли қалъага мисол бўла олади. Маълум бўлишича, бу ҳукмдорнинг шаҳардан ташқаридаги сарой қароргоҳи эди. Қалъа кенг ҳовли ҳамда жанубий кисмдаги асосий иморат кўшкни ўз ичига олган. Кўшкда олиб борилган қазиш ишлари милодий V аср - VIII асрнинг биринчи ярмига оид хом ғишт ва пахсадан қурилган, тасодифан сақланиб қолган меъморий иншоотни аниқлаб берди. Иккинчи қаватда катта хона бўлиб, унинг девори нақшлар билан безатилган. Қаср этагида, девор билан ўралган жойда учта хона ва кенг йўлаклари бўлган сарой биноси қолдиқлари топилди. Бино ички қисми хом сувоқ устидан чизилган хилма-хил нақшлар билан безатилган ва деворлар қизил сувоқ қилинган. Марказий бино тахт ўрнатилган зал ҳисобланади. Ушбу хонага кираверишнинг рўпарасидаги устунлар билан кўтарилган гулдор қимматбаҳо чодир остига қачонлардир тахт ўрнатилган.\nИбодат амаллари бажариладиган иншоотларнинг ўзига хос хусусияти тўғрисида хулоса чиқаришга пойтахтдан тахминан 7 км узоқликда жойлашган Чилонзор Октепасида топилган мажмуа асос бўла олади. Ибодатхоналар ташқи қиёфасига кўра қасрлардан фарқ қилмаган. Улар ҳам туйнукли миноралар ва қалин деворлар билан яхши мустаҳкамланган. Милодий V-VI асрларда бу ибодатхона қасрда сиғиниш учун муқаддас олов ёқилган. Демак, Оқтепадаги мажмуани зардуштийларнинг олов ибодатхоналари турига киритиш мумкин, VII-VIII асрларда ибодатхона биноси қайта қурилган ҳамда 9 метр баландликдаги саҳнда бунёд этилган очиқ иншоотга айлантирилган. Бу бино токчалари бўлган девор билан ўралган, токчаларни ибодат қилиш жойи деб тахмин қилиш мумкин. Бу одатнинг зардуштийлик урф одатлари сингари Чочда ҳам мавжуд бўлганлигини кўрсатади. Чочдаги шунга ўхшаш ибодатхонада хукмдорнинг аждодларига бағишлаб қурбонликлар қилинганлиги тўғрисида хитой манбаларида маълумот келтирилган.\nЧоч аҳолиси таркиби ҳар хил қабилалардан ташкил топган. Бу шу ҳудуддаги дафн маросимлари турлича ўтказилишида ўз аксини топган. Марҳумлар ер остидаги сағанага ҳам, қўрғонлар остига ҳам қурол-яроғ, зеб-зийнатлар, нариги дунёда овқатланиш учун идиш товоқлар билан бирга дафн этилган. Зардуштийлик дини VI-VII асрлардан бошлаб кенг тарқалганлиги тозаланган суякларни лойдан ясалган чўзинчок шаклдаги, қопкоқли қутичалар оссуарийларда дафн этиш расм русумида ифодасини топади. Идиш деворлари ўйма нақшлар билан, юқори қисми эса қўйлар, қушларнинг ҳайкаллари ва инсон қиёфалари билан безатилган оссуарийларни тайёрлаш Чочда ҳунармандчилик ва санъатнинг ўзига хос тури бўлиб қолган.\nБундан ташқари, Чоч шаҳар ва қишлоқлари аҳолиси Буюк ипак йўли орқали олиб келинган динлар христианлик, буддавийлик, монийлик билан таниш бўлганлар. Бағрикенглик ва ҳар хил динларнинг тинч тотув амал қилиши, Чочдаги турли халқларнинг биргаликда яшашига муҳим омил бўлган.\nБу даврда Чоч пойтахтининг гуллаб яшнаши, аввало, унинг маъмурий, диний, ҳарбий сиёсий, ҳунармандчилик ва савдо маркази сифатида ривожланганлигини англатарди. Шаҳар йирик маданий марказ ҳам эди. Чочда санъатнинг бир неча турлари бўйича алохида мактаблар вужудга келди. Пойтахтдаги саройлар ва бой бадавлат одамларнинг уйларининг ички деворларига нақш солувчи усталар ишлаган. Нишонлар ясаш санъати, шунингдек, босма портрет учун қолиплар тайёрлаш ҳам юксак даражага кўтарилди. Бунга ҳокимларнинг тангалари ва сопол тахтачалардаги ўзига хос белгилар, туширилган тасвирлар яққол гувоҳлик беради. Тошкент ҳофизлари, созанда ва раққослари довруғи узоқ-узокларга ёйилди. Чочда рақс санъатининг ўзига хос усули ва мароми яратилган, у ҳатто Хитой сингари олис мамлакатларда хам машҳур бўлган. Чочлик ўғил болалар ижросидаги ғоят серҳаракат рақс шуҳрат қозонганди ва Хитойда бу "хутенью" (учиб чиқмоқ, от чоптириб яқинига бормоқ) деб аталган. Тошкентдан Хитойга олиб борилган яна бир рақсни "чжечжи" "Чоч рақси" деб атаганлар. Бу рақс дастлаб бир, сўнггида эса беш ракқос томонидан ижро этилган, улар калта камзул кийиб, кумуш белбоғ боғлаб ўйнаганлар, бошларига эса учли қалпоқ кийганлар, қалпоқнинг эгилган учига қўнғироқчалар осиб қўйишган. Чочнинг ўзига хос рақслари раққоса қизлар томонидан ҳам ижро этилган. Раққосаларнинг ҳаракатларига қараб бу рақснинг диний маросимда ижро қилиниши, у ҳосилдорлик худосига бағишланганлиги ҳақида сўз юритиш мумкин эди.\nЧочда расмий тил суғд тили бўлиб, турк ҳоқонлари ва Чоч ҳукмдорларининг лавозимлари ва номлари тангаларга суғд ёзувида зарб қилинарди. VII-VIII асрларда Турк хоқони ҳам, Чоч ҳукмдорлари ҳам қўшни давлатлар билан суғд тилида расмий ёзишмалар айир бошлашган. Шу билан бирга, туркий муҳит ва туркий тилнинг аҳамияти ортиб борган. Ёзма манбаларга қараганда, чочликларнинг қиёфаси Суғд ва Фарғона аҳолисига ўхшаш бўлган, чочликлар жанговарлиги ва эрксеварлиги билан ажралиб турганлар.\nЧоч, Мовароуннахрнинг чекка вилояти бўлгани учун араблар уни нисбатан кейинроқ истило қилиб, Араб халифалигига қўшиб олган. 651 йил араблар Ўрта Осиё жанубида Марвни кейинги истилочилик юришлари учун таянч нуқта қилиб олгач, айнан мана шу ердан маҳаллий аҳоли орасида исломни фаол тарғиб қилиш бошланди. IX аср араб тарихчиси Балазури маълум килишича, Жайхун Амударё орқали кечиб ўтиб Мовароуннаҳрда намоз ўқиган биринчи лашкарбоши Ал Ҳаким бин Амр ал Ғифорий бўлган. Бу воқеа 667 йилда юз берган, деб ҳисобланади. Марвда ўзининг эътиқодини ёйиш билан шуғуллана бошлаган иккинчи таниқли асҳоб Хуросонга 671 йилда келган Бурайда бин ал Ҳусайб ал Асломий эди. У 622 йил Муҳаммад алайхиссалом Ясриб (Мадина)га ҳижрат килган вақтда исломни қабул қилган ва пайғамбарнинг ўзи уни машриққа боражагини башорат қилган екан. Нақлга кўра, Бурайда VII асрнинг 70-йилларида Сайхун (Сирдарё) ортига илк бор юриш қилиб, бу ерда намоз ўқиган. Унинг Марв яқинида жойлашган қабридаги ёзувга кўра, у "турклар мамлакатига келган ва одамларни нотўғри йўлдан ва кўп худоликдан қайтарган". сўнг Марвга қайтиб келган. Маълумки, у бу шаҳарда 681 (683) йилда вафот этган ва ал Ғифорий ёнига дафн этилган.\nАрабларнинг Чочга қилган қатор юришлари натижасида унинг шаҳарлари, биринчи навбатда пойтахти вайрон бўлди ва хувиллаб колди. Етказилган талафот ўнглаб бўлмас даражада эди. IХ-Х асрларда яшаган араб тарихчиси Табарий "кўп қишлоқлар ёқиб юборилган эди", деб бежиз таъкидламаган. Вайронгарчиликлар ва ёнғинлардан қолган манзара Мингўрикдаги расмий саройни тадқиқ қилиш чоғида ҳам, Чоч ҳукмдорларининг шаҳардан ташқари Юнусобод Оқтепасидаги қароргоҳида ҳам аниқланган. Табарийнинг ёзишича, ўша вақтда суғориш тармоғи бузиб ташланиб, пойтахтни сув билан таъминлаб турган ариқ кўмиб юборилган. Бу ҳол шаҳарликларнинг хўжалик ҳаётига катта зарар етказган.\nВайрон бўлган, ариқдан маҳрум этилган пойтахт шу бўйи қайта тикланмади. Натижада бир маҳаллар катта ҳудудни эгаллаган шаҳар ўрнида кичкинагина аҳоли манзили қолади.\nПечать Ўқилди: 35054\n“Обод маҳалла”: Белариқ маҳалласида ободонлаштириш ишлари давом этмоқда\nТошкент шаҳар ҳокимлигида “Очиқ эшиклар куни” ўтказилмоқда\nСайтда фойдаланувчилар сони: 326


«Барселона» Неймарни йўқотишдан хавфсирамоқда\n16:00 / 20.07.2017\n«Барселона» раҳбарияти жамоанинг асосий футболчиларидан бири Неймар «ПСЖ»га ўтиб кетиши мумкинлиги ҳақидаги хабарлардан жиддий ташвишга тушган.\nSport манбаси маълумотига кўра, каталонлар клуби президенти Хосеп Мария Бартомеу бразилиялик футболчини парижликлар жамоасига ўтиб кетиш қароридан қайтариш учун у билан учрашган.\nХабарда айтилишича, «Барселона»дагилар вазиятни яхши тушуниб туришибди: «ПСЖ» Неймарга астрономик миқдордаги маблағ ва жамоа етакчиси бўлишни таклиф қилмоқда.«Барселона»да эса шароит бундай эмас. Каталонияликлар клубида асосий шахс Лионель Месси ва унинг ўрни муҳокама этилмайди.\nНеймарнинг кетиши мумкинлиги ҳақидаги хабарлар айнан Месси туфайли пайдо бўлди. Футболчининг яқинлари у ҳозирги жамоасида Мессининг соясида қолиб кетаётганини иддао қилиб, уни бошқа жамоага ўтишга ундашган.\nБартомеунинг Неймар билан учрашуви натижалари ҳозирча маълум эмас.\nЭслатиб ўтамиз, Неймарнинг кетиши мумкинлиги ҳақидаги хабарлар ортидан «ПСЖ» ушбу бразилиялик 25 ёшли футболчи учун унинг шартномасида кўрсатилган 222 млн еврони тўлашга тайёрлиги ҳақида хабарлар пайдо бўлди.\n«Барселона» вакиллари бу футболчиси кетиши мумкинлиги ҳақидаги хабарларни бир неча марта рад этган бўлсада, бугунга келиб жамоа «Монако» ҳужумчиси Килиан Мбаппени Неймарга ўринбосар сифатида кўраётгани ҳақида хабар қилинди.\nНеймар каталонияликлар жамоасида 2013 йилдан буён ўйнаб келмоқда. У ўтган вақт ичида жамоа учун 186 учрашув ўтказиб, 105 гол урган ва 80 голга узатма берган. Унинг жамоа билан амалдаги шартномаси муддати 2021 йилгача.


Media: Яманда 245 киши ўлдирилди, жумладан собиқ президент ҳам: У ерда нималар бўлаяпти? - yangiliklar\nMedia: Яманда 245 киши ўлдирилди, жумладан собиқ президент ҳам: У ерда нималар бўлаяпти? — yangiliklar\nЯманнинг собиқ президенти Али Абдулла Солиҳ душанба куни мамлакат пойтахти Сана шаҳрида қўзғалончи ҳусийларнинг ҳужуми натижасида ўлдирилган. Сиёсатчининг ўлими ҳақида Al Arabiya канали Солиҳ бошқариб келган Умумхалқ…\nСиз ҳозир Дунё категориясидаги янгиликларни кўриб чиқдингиз. Бу сарловҳаси Яманда 245 киши ўлдирилди, жумладан собиқ президент ҳам: У ерда нималар бўлаяпти? бўлган мақола yangiliklar.net сайтига киритилган.


Россияда “Спутник Лайт” вакцинаси рўйхатдан ўтказилди - 06.05.2021, Sputnik Ўзбекистон\n06.05.2021, Sputnik Ўзбекистон\nТОШКЕНТ, 6 май — Sputnik. Бир компонентли "Спутник Лайт" вакцинаси рўйхатдан ўтди, унинг самарадорлиги 79,4 фоиз, бу икки уколли кўплаб вакциналарга қараганда юқори. РИА Новости хабарига асосан.Хабарда айтилишича, “Спутник лайт” коронавируснинг барча янги штаммларга қарши самарали ҳисобланади.“Спутник Лайт” қўллангандан сўнг 28 куни кўнгиллиларнинг 96,9 фоизида IgG антигенга хос антиначалар ҳосил бўлди. Коронавируснинг S-оқсилига ҳужайрали иммунитет реакцияси 100 % эмланганларда уголдан кейинги 10-кунида ҳосил бўлади.Шу билан бирга, “Спутник V” Россия Федерациясида эмлашнинг асосий воситаси бўлиб қолмоқда ва унинг бир компонентли муқобилини чет элга экспорт қилиш режалаштирилган.18 ёшдан 60 ёшгача бўлган кишиларни бу вакцина билан эмлаш кўзда тутилмоқда.“Спутник Лайт” бир компонентли вакцина Гамалея номидаги миллий эпидемиология ва микробиология илмий марказида яратилди. Россия Соғлиқни сақлаш вазирлиги жорий йилнинг январ ойида препаратнинг клиник синовларини ўтказишга рухсатномани берди.Клиник синовнинг учинчи босқичи Россия, Бирлашган Араб Амирликлари, Гана ва бошқа давлатларда бўлиб ўтмоқда, уларда 7 минг киши қатнашмоқда.\nроссия, спутник лайт, спутник v вакцинаси, covid-19 умумжаҳон пандемияси\nТОШКЕНТ, 6 май — Sputnik. Бир компонентли "Спутник Лайт" вакцинаси рўйхатдан ўтди, унинг самарадорлиги 79,4 фоиз, бу икки уколли кўплаб вакциналарга қараганда юқори. РИА Новости хабарига асосан.\nХабарда айтилишича, “Спутник лайт” коронавируснинг барча янги штаммларга қарши самарали ҳисобланади.\n“Спутник Лайт” қўллангандан сўнг 28 куни кўнгиллиларнинг 96,9 фоизида IgG антигенга хос антиначалар ҳосил бўлди. Коронавируснинг S-оқсилига ҳужайрали иммунитет реакцияси 100 % эмланганларда уголдан кейинги 10-кунида ҳосил бўлади.\nШу билан бирга, “Спутник V” Россия Федерациясида эмлашнинг асосий воситаси бўлиб қолмоқда ва унинг бир компонентли муқобилини чет элга экспорт қилиш режалаштирилган.\n18 ёшдан 60 ёшгача бўлган кишиларни бу вакцина билан эмлаш кўзда тутилмоқда.\n“Спутник Лайт” бир компонентли вакцина Гамалея номидаги миллий эпидемиология ва микробиология илмий марказида яратилди. Россия Соғлиқни сақлаш вазирлиги жорий йилнинг январ ойида препаратнинг клиник синовларини ўтказишга рухсатномани берди.\nКлиник синовнинг учинчи босқичи Россия, Бирлашган Араб Амирликлари, Гана ва бошқа давлатларда бўлиб ўтмоқда, уларда 7 минг киши қатнашмоқда.


Мўжизалар дунёси - Бердақ номидаги Қорақалпоқ давлат университети\nЖойлаштирилган вақт: 11.04.2017.\n1336 марта ўқилди.\nБиз мўжизаллар ҳақида кўп эшитганмиз. Яшаб турган дунёмизнинг ҳар бири алоҳида ажралмас бир бўлагини ташкил қилади. Давлатлар ҳам бир-бирига ўхшамагандек мўжизалар ҳам бир-бирини такрорламайди. Дунёда тан олинган 7 та мўжизалар бор. Уларни кўрганмиз, эшитганмиз кино фильмлар яратилган. Улар инсон қўли билан яратилган ҳеч қандай афсона эмас. Келинг яхшиси мўжизалар ҳақида танишиб оламиз.\nМиср давлатидаги эҳромлар ҳисобланади. Миср пирамидалари инсониятни ҳайратга солиб келган, чунки ҳар бир тошнинг оғирлиги 2,5 тонна ҳисобланган одамзот шундай нарсани қурганига ишонгинг келмайди.\nҚадимги давлатдаги Семирамида осма боғлари ҳисобланади. Айтишларича бу боғлар суғорилмас экан. Чунки бу боғлар ер ва кўк ўртасида муаллақ тураркан.\nҚадимги Грециядаги Олимпия тоғидаги машҳур ҳайкалтарош Фидий томонидан олтиндан ва фил суягидан ишланган, грекларнинг асосий ҳудоларидан бири Зевс ҳайкали.\nЭгей денгизидаги Греция мамлакатига қарашли Радос оролидаги улкан ҳайкал.\nЭфисдаги Артемида ҳайкали.\nҲозирги Туркия давлати ҳудудидаги Кичик Осиё ярим оролида жойлашган қадимги Галикарнас шаҳридаги Мовсол исмли ҳукмдорнинг мақбараси. Айтишларича, мавзолий, яъни мақбара сўзи ҳам шундан олинган экан. Жаҳон тарихчиси деб ном олган қадимги грек тарихчиси Ҳеродот ана шу Галикарнос шаҳрида туғилган.\nЖаҳонгир Александр Македонский томонидан Мисрнинг Александрия шаҳрида барпо этилган улкан маёқдир.\nВақт ўтиши натижасида мўжизалар аста секин емирилади. Ҳеч бир нарса барҳаёт эмас буларни дунё тан олган. Дунёда яратилаётган бир-бирини такрорланмас нарсалар булар ҳаммаси мўжизалар ҳисобланади. Ўзбекистонда қадим ўтмишга эга бўлган қадимий меъморий обидалар жудаям кўп. Самарқанд, Бухоро, Қўқон, Термиз, Хива ва бошқа манзилгоҳларда ҳам ўзига яраша такрорланмас мўжизали юрт ҳисобланади.\nҚҚДУ журналистика таълим йўналиши 1-курс студенти


Мақола топилди: 31 та\n1. Президент ташаббуси амалда: Наманганда "Библиобус" ўз фаолиятини бошлади\n2. Шўрқўрғонда "Халқ кутубхонаси" ўз фаолиятини бошлади\nШўрқўрғонни – Шеърқўрғон, шоирлар қишлоғи сифатида донғи кетган. Қишлоқнинг Ўктам Мирзо, Санобар Бобоназарова, Тўхтахон Раҳимова, Ўктамой Холдорова, Дилором Сотиболдиева, Носиржон Жўраев каби таниқли ижодкорлари, Одилжон Ҳамробеков сингари машҳур спортчилари, ифтихорлари қаторига энди маърифатпарвар тадбиркорлари қўшилмоқда.\n3. Алишер Усмонов англаган ҳаётий ҳақиқатлар\nМен кўп бора ўзбек эканлигимдан фахрланишим тўғрисида айтганман. Бу замин менинг жонажон Ватаним эканлигидан ғурурланаман. Ўзбекистон учун, Ўзбекистон раҳбарияти учун нима фойдали бўлса қилишга тайёрман. Доим, ҳар дақиқада.\n4. Наманганда икки йилда уч бор вилоят прокурори ўзгарди\nАкмалхўжа Юсупович Мавлонов 1975 йилда Фарғона вилоятида таваллуд топган. Маълумоти олий, 2002 йили Тошкент давлат юридик институтини тамомлаган. Мутахассислиги ҳуқуқшунос-юрист.\n5. Наманган туманининг собиқ ҳокими раҳбарлик лавозимига тайинланди\nНаманган тумани ҳокими лавозимида ишлаган Шуҳрат Абдулхаевич Давронов Наманган вилояти “Сувоқава” давлат корхонаси бошлиғи этиб тайинланди.\n6. МЕН НИМА ДЕЙМАН, ҚЎБИЗИМ НИМА ДЕЙДИ? ёхуд ҳуқуқ ҳимоячиларининг иддаосига жавоб!\n“Мерседес” русумли микроавтобусдан 6 киши тушиб келишди. Кечгача пахтазордагилар билан суҳбатлашишди. Дронда тасвирга олишди. Бирор одам ўтириб олса бошингиз оғрияптими, нечта болангиз бор, пахта теримига ким мажбур қиляпти, ота-онасига сув, чой келтирган ёки дала четида сигир боқаётган болаларни пахта теримида гумон қилишиб саволу сўроқларга тутишди. Нима, ўз хоҳишимиз билан ишлаб, пул топиб яшашга ҳаққимиз йўқми?!\n7. Поп йўлида "Нексия" ағдаралиб кетди, ҳайдовчи ҳалок бўлди\nПоп туманида яшовчи А. Э. ишонч қоғози билан Поп туманида яшовчи Б. Қ га тегишли “Нексия” русумли машинани “Фарғона халқа” автомобиль йўлининг 10-километрида бошқариб кетаётиб, ухлаб қолганлиги туфайли бошқарувни йўқотиб йўл-транспорт ҳодисаси содир этган. Натижада автомобиль ағдарилиб кетган.\n8. Шукуржон "профи-бокс"ни ғалаба билан бошлади\nРоссиянинг жаҳонга машҳур “Патриот” промоуторлик ширкати билан уч йил муддатга шартнома имзолаган Шукуржон Раҳимовнинг катта боксдаги қадамлари қутлуғ келди. Маҳоратли мураббий Эдуард Кравцов қўл остида шуғулланаётган боксчимиз “профи-ринг”да навбатдаги жангини 28 февралда Россиянинг Краснодар ўлкасида ўтказишини маълум қилди.\n9. Наманганда хориждан ўқишни "перевод" қилиш бўйича ҳужжатлар қабул қилинмоқда\nНаманган муҳандислик-технология институтида ҳам қўшни давлатлардан Наманган вилояти бўйича ўқишни кўчириш тўғрисидаги ҳудудий ишчи гуруҳ ташкил этилиб, фаолият юритмоқда. Аризаларни топшириш жараёнида турли “ёрдам берадиган” таъмагир ва фирибгарларнинг таклифларидан эҳтиёт бўлинг!\n10. ҚЎЛГА ТУШГАН ҚОНУНБУЗАР "ТАДБИРКОР"ГА АЙЛАНАДИМИ? ёхуд 650 минг доллар билан ушланган қонунбузар ДХХни нега айбламоқда?\nBBC каби нуфузли нашрнинг бундай бир томонлама баёнот асосида Ўзбекистонда тадбиркорларга ҳамда инвесторларга, хорижлик ишбилармонларга яратилаётган шароитларни шубҳа остига олувчи материал эълон қилиши ҳайрон қолдирди очиғи. Боз устига ўз хизмат ваколати доирасида қонунбузарликнинг олдини олиб, уни судга оширган ДХХга субъектив баёнот асосида қора чаплашга уринишни тушуниб бўлмайди.\n11. Чемпионликни аҳд қилган "Навбаҳор" янги футболчиларини таништирди\n“Навбаҳор” жамоаси янги мавсумга муносиб ҳозирлик кўрди. “Лочинлар” тайёргарлик жараёнларини пойтахтимизда ва Туркияда олиб бордилар. Салкам бир ой давом этган Европа йиғини давомида етакчи жамоаларга қарши ўтказилган саккизта ўртоқлик учрашувида мураббийлар талабга мос келадиган футболчиларни синаб кўришди. Натижада “Навбаҳор” сафига муносиб 25 футболчи саралаб олинди.\n12. Халқаро фан олимпиадасида ғолиб чиққан наманганлик 11 ўқувчи муддатидан аввал талаба бўлди\nХалқаро олимпиаданинг 1-ўрин соҳиблари Шарда университетига гранд асосида қабул қилинади. 2-ўрин эгалари Шарда университетига 50 фоиз контракт тўловга имтиёз ва 3-ўрин соҳиблари Шарда университетига 30 фоиз контракт тўловга имтиёзга эга бўлишади. Наманган вилояти вакиллари умумжамоа ҳисобида республика бўйича фахрли 2-ўринни эгаллашди.\n13. "Навбаҳор"-"Пахтакор" можароси: Равшан Эрматов барчасига аниқлик киритди\nОлдин ҳакамлар хато қилса ҳам тан олинмаган ёки йўл қўйилган хатоларга кўз юмилган. Энди ундай эмас. Ким хато қилган бўлса, очиқ-ойдин тан олиняпти. Хато-камчиликларни тўғрилаш учун ҳаракат қиляпмиз. ФИФА инструктори ҳакамларнинг йўл қўйган хатоларини кўрсатиб бермоқда. Биз йиллар мобайнида ҳакамларнинг савиясини ва билимини ошириш учун жиддий эътибор қаратмадик.\n14. Наманганда Уюшма раиси ўзгарди\nНосиржон Деҳқонов 1963 йил 18 февралда Наманган вилоятининг Чортоқ туманида таваллуд топган. Маълумоти олий, 1984 йилда Тошкент Давлат маданият институтининг Намангандаги комплекс факультетини тамомлаган. Мутахассилиги: методист-библиограф. Ўзбекистон Халқ демократик партиясининг аъзоси. Оилали, уч нафар фарзанди бор.\n15. Наманганда коронавирусга чалинган яна 20 киши соғайди, улар орасида 2 ойлик ҳам гўдак бор\nЎз касбига содиқ, фидойи шифокорларимизнинг астойдил саъй-ҳаракатлари билан мамлакатимизда коронавирус инфецсиясини юқтириб олган беморларни соғайтиришда юқори натижаларга эришилмоқда. Айни пайтда шифохоналардан қувончли хабарлар келиб турибди.


04:42 / 27.06.2018 3324 pdf Ўқиш режими + -\nОйнасига мавжудотларнинг суратлари тамғаланиб қолган қалб қандай қилиб ёришсин? Ёки у шаҳватлари ила кишанланган бўлса, қандай қилиб Аллоҳ томон сафар қилсин? Ёки у ғафлатларининг жунублигидан покланмаган бўлса, қандай қилиб Аллоҳнинг ҳузурига киришни тама қилсин? Ёки хатоларидан тавба қилмаган бўлса, қандай қилиб нозик сирларни фаҳмлашни орзу қилсин?\nУшбу ҳикмат ўзидан аввалги ҳикматга боғлиқдир. Ўн иккинчи ҳикматда қалб учун энг фойдали омил ҳақида сўз кетган эди. Бу ҳикматда эса қалб учун зарарли бўлган тўрт омил тўғрисида сўз боради.\nМаълумки, инсон жисм ва руҳдан – моддий ва маънавий қисмдан иборатдир. Моддий қисми танадан, маънавий қисми эса ақл ва қалбдан иборат. Инсоннинг асл қиймати унинг қалби ва ақлидан иборатдир. Уни инсон қилган, қадрининг улуғланишига сабаб бўлган нарса ҳам қалби ва ақлидир.\nИнсон туртки бўлувчи туйғулари ила бир нарсани севади ёки эъзозлайди, қайтарувчи туйғулари ила бир нарсани ёмон кўради ёки ундан қўрқади, мақтовчи туйғулар билан бир нарсадан ажабланади, маҳлиё бўлади ва ҳурматлайди ва ҳоказо. Ушбу туйғуларнинг жамланадиган махфий макони қалб дейилади.\nБиринчиси – нарсаларнинг идрок қиладиган ва уларнинг сирларини англашга уринадиган ақлдир.\n«Инсоннинг ўз ҳаёти давомида қиладиган турли ишлари, ҳаракатлари ва ўзини тутишлари ақлидан чиққан бўладими ёки қалбидан чиққан бўладими?» деган саволга жавоб ахтарайлик. Бу саволга дунёнинг барча психология илми бўйича мутахассислари: «Инсоннинг етмиш фоиз фаолиятлари қалбнинг амри ила, ўттиз фоизи ақлининг амри ила бўлади», деб жавоб берадилар. Шунинг учун ҳам одамлар «ақл бовар қилмайдиган» ишларни содир этадилар. Ақли «Бу иш фойдали, уни қилгин», деса ҳам, қалби истамаса, ўша ишни қилмайди. Ақли «Бу иш зарарли, уни қилмагин», деса ҳам, қалби «Қилгин», деб турса, қилаверади.\nАгар одамларнинг барчаси ақллари қилган қарорларга амал қиладига бўлсалар, дунёда доимо бирдамлик, дўстлик ва тинчлик барқарор бўларди. Уруш-жанжаллар, қирғинбаротлар бўлмас эди. Шунинг учун ҳам қадимдан ҳис-туйғулар ақлдан устун келишининг хатарини инсоният яхши тушуниб келган ва уни муолажа қилиш пайидан бўлган. Бунинг учун восита қилиб олинган нарса тарбия деб аталади. Тарбия орқали ҳис-туйғуларни ақлга бўйсундиришга ҳаракат қилинади.\nИбн Атоуллоҳ Сакандарий раҳматуллоҳи алайҳ ўзининг ушбу ҳикматида қалбнинг хаста бўлиши сабабларини тушунтириш мақсадида қалбнинг ойнаси ҳақида сўз юритмоқда.\n1. Мавжудотларнинг суратлари ойнасига тамғаланиб қолган қалб қандай қилиб ёришсин?\nМазкур ойнада инсоннинг қалбидаги нарсалар акс этиб туради. Агар инсон ўзи яхши кўрадиган нарса ва ҳолатларга йўлиқса, унинг қалб ойнасида муҳаббат деб номланадиган туйғу акс этади. Агар у ўзи ёмон кўрадиган нарсани кўрса ёки ҳолатни бошидан кечирса, унинг қалб ойнасида ёқтирмаслик деб номланадиган туйғу пайдо бўлади. Шунингдек, мазкур ойнада турли ҳолатлар ва таъсирлар эътиборидан ҳиқду ҳасад, ғазаб, асабийлашиш, сурур каби туйғулар акс этиши бор.\nАммо мазкур қалб ойнасида мавжудотларнинг суратлари – молу дунё, ҳовлилар, маркаблар, зебу зийнат, ўйин-кулги, айшу ишрат воситалари, кийим-кечак ва бошқаларнинг суратлари тамғаланиб қолса, ёмон бўлади. У қалбни зулмат эгаллаб олади. У қалбдан яхшилик кутиб бўлмайди. У борган сари қорайиб бораверади. Унинг ойнасидаги мавжудотларнинг сурати тамғалари кўпайиб бораверади. Қалбда гуноҳ ва маъсиятларнинг доғи кўпайиб, моғорга айланиб кетади. Мазкур ойнада ёруғлик асари зинҳор бўлмайди.\n2. Ёки у шаҳватлари ила кишанланган бўлса, қандай қилиб Аллоҳ томон сафар қилсин?\nШаҳватга берилиш ҳам қалбни бузадиган нарсаларнинг энг катталаридан биридир. Айнан шаҳватга асир бўлиш туфайли инсоннинг қалбига мавжудотларнинг сурати тамғаланиб қолади. Бунинг оқибатида қалбини моғор босиб, иши расво бўлади. Шаҳватлар қалбни кишанлаб қўяди. Шаҳватларга берилган шахснинг қалби улар билан кишанланиб қолиб, Аллоҳ таоло томон сафар қилишга тура олмай қолади. Агар бир иложини топиб, турса ҳам, юра олмай қолади. Яна иложини топиб, юрса ҳам, йўлда тўхтаб қолади.\nКейин аёлидан туғиладиган болалар зикр қилинмоқда. Фарзанд ўзини билган ҳар бир инсон учун жигарбанд, кўзининг қорачиғи, дилпораси ҳисобланади.\nУндан кейин гўзал отларнинг зикри келмоқда. От ўзида муҳаббатга сабаб бўлувчи кўпгина сифатларни жамлаган ҳайвондир. Доимо кишилар яхши отга эга бўлишни ўзлари учун обрў деб билганлар (ҳатто ҳозирги техника замонида ҳам миллионлаб долларга баҳоланаётган отлар бор). Аммо бу ерда умуман улов маъносида ҳам тушунилади. Атрофимизга қарайлик, биронта уловга эга бўлиш мақсадида инсон нималар қилмаяпти.\nШунинг учун охиратни дунёдан устун қўйиш керак. Кофирлар эса дунё зийнати ортидан тушишади, холос. Ким дунё зийнатига берилган бўлса, уни огоҳлантириш лозим.\nДовуд алайҳиссаломга қуйидагича ваҳий қилинган экан: «Қавмингни барча шаҳватлардан огоҳлантир! Дунё шаҳватларига боғланган қалбларнинг ақллари Мендан тўсилгандир».\n3. Ёки у ғафлатларининг жунублигидан покланмаган бўлса, қандай қилиб Аллоҳнинг ҳузурига киришни тама қилади?\nҚалбни бузадиган нарсалардан яна бири ғафлатдир. Айнан ғафлат шаҳватга берилишига сабаб бўлади. Маънавий оламда ғафлат худди ҳиссий оламдаги жунубликка ўхшайди. Таҳорати йўқ одам масжидга кира олмагани каби, ғафлат босган қалб ҳам Аллоҳ таолонинг ҳазрасига кира олмайди, яъни зикри қалбида ҳозир бўлмайди, унинг қалби Аллоҳ таоло билан бирга бўла олмайди.\nМашойихлар айтмишлар: «Ғафлатдан оғирроқ уйқу йўқ. Шаҳватдан кучлироқ қуллик йўқ. Ғафлатнинг оғирлиги бўлмаганида шаҳват сенинг устингдан зафар қозонмас эди».\nАслида «ғафлат» сўзи бир нарсани унутишни билдиради. Кўпроқ дангасалик ва бепаровлик ила унутиш ғафлат дейилади.\nУламолар ғафлатнинг таърифида айтадилар:\n– Муновий: «Ҳис қилиш лозим бўлган нарсани йўқотиш ғафлатдир».\n– Роғиб: «Сақлаш ва сергак бўлиш керак бўлган нарсани унутиш ғафлатдир».\n– Кафавий: «Тақозо борлигига қарамай, бир нарсани идрок қилмаслик ғафлатдир».\nАллоҳ таоло Қуръони Каримда ғафлатни қоралаган.\nУламоларимиз ғафлатнинг зарарларини баён қиладилар:\n1. Ғафлат шайтонни жалб қилади, Раҳмоннинг ғазабини келтиради.\n2. Ғафлат қалбга ғам-ғусса туширади ва ундан шоду хуррамликни кетказади.\n3. Ғафлат васваса ва шак-шубҳани чақиради.\n4. Ғафлат одамлар орасида душманлик ва ёмон кўришни пайдо қилади ҳамда ҳаё ва виқорни кетказади.\n5. Ғафлат зеҳнни ўтмас қилади ва маърифат эшикларини беркитади.\n6. Ғафлат бандани Аллоҳ таолодан узоқлаштиради ва маъсиятларга чорлайди.\n4. Ёки хатоларидан тавба қилмаган бўлса, қандай қилиб нозик сирларни фаҳмлашни орзу қилади?\nХатолар – гуноҳлар қалбни моғор бостирадиган нарсалардир. Шунинг учун гуноҳкор қалб эгаси нозик сирларни англаб ета олмайдиган даражага тушиб қолади.\nАллоҳ таоло Мутоффифин сурасида марҳамат қилади:\n«Йўқ! Уларнинг қилган касблари қалбларига моғор бўлиб ўрнашиб қолгандир» (14-оят).\nҲа, инсон гуноҳ ишларни қилаверса, қалбини моғор босиб, ҳеч нарса таъсир қилмайдиган бўлиб қолади. Бу ҳақда Пайғамбаримиз Муҳаммад соллаллоҳу алайҳи васалламдан бир ҳадиси шариф ворид бўлган:\nБас, банда гуноҳлардан четланиши, қалбининг покланиши учун ҳаракат қилиши керак.\nДемак, ҳамма бало кичик гуноҳларга эътиборсизликдан бошланади. Хатолардан тавба қилмагани учун бандани ғафлат босади. Ғафлат эса шаҳватга берилишга сабаб бўлади. Шаҳват қалбни кишанлаб қўяди ва у моғор босиб, қораяди. Бунинг оқибати эса ёмон бўлади.\nШунинг учун ҳам руҳий тарбия машойихлари ўзларига шогирд тушган муридларга дастлаб гуноҳлардан тавба қилишни таклиф қилишади. Астойдил тавба қилиб, гуноҳлардан четланганларидан кейин ғафлатдан чиқиб, қалби доимо уйғоқ бўлишини таъминловчи чоралар кўрилади. Ғафлат жунублигидан покланганидан кейин шаҳватлар кишанидан бўшалиш чоралари кўрилади. Охир-оқибат қалбида тамғаланиб қолган мавжудотларнинг суратлари ўчади. Қалблар Аллоҳ таолонинг муҳаббати ила тўлади.\nАллоҳ таоло барчаларимизни мавжудотларнинг суратлари ойнасига тамғаланиб қолган қалб эгаси бўлишимиздан асрасин!\nУ Зот қалбларимизни шаҳватлари ила кишанланиб қолиб, Аллоҳ томон сафар қила олмайдиган бўлиб қолишдан асрасин!\nУ Зот қалбларимизни ғафлатларининг жунублигидан покланмай қолиб, Аллоҳнинг ҳузурига киришни тама қила олмайдиган бўлиб қолишидан асрасин!\nАллоҳ таоло қалбларимизни хатоларидан тавба қилмай, нозик сирларни фаҳмлашни орзу қила олмайдиган бўлиб қолишидан асрасин!\n17:49 / 25.03.2018 2014\n2719 18:44 / 15.02.2018\n2116 22:53 / 28.03.2018\n2091 15:12 / 14.02.2018\n3195 13:59 / 21.07.2019


«Пахта ёғи нархи арзонлаши кутилмоқда» — Аксилмонополия қўмитаси вакили\nМонополияга қарши курашиш қўмитаси бошқарма бошлиғи Улуғбек Давлатов Kun.uz мухбири билан суҳбатда Ўзбекистонда ўсимлик ёғи нархининг жаҳон бозорига нисбатан юқори ўсганлиги сабаблари, пахта ёғи ва чигит нархи шаклланиши устидан ўрнатилган назорат ва нархларда кутилаётган ўзгаришлар ҳақида маълумот берди.\n— 2021 йил бошидан бери жаҳон бозорида ўсимлик ёғи нархлари 21 фоизга ошди. Ўзбекистонда эса 30 фоиз ошгани кузатилмоқда. Бу қадар юқори тафовутнинг сабаблари нимада?\n— Тўғри, жаҳон миқёсини оладиган бўлсак, нархлар 21 фоизга ошди. Биз кунгабоқар ёғи импорт қиладиган асосий давлат Россияда нархлар 30 фоиздан зиёд даражада юқорилади. Шу сабабли бизда ҳам нархлар 30 фоизгача ошиши кузатилди.\n— Монополияга қарши курашиш қўмитаси томонидан пахта ёғи ва чигити нархи шаклланиши устидан назорат кучайтирилгани хабар қилинди. Бу нархларга қандай таъсир қилади?\nМонополияга қарши курашиш қўмитаси бошқарма бошлиғи Улуғбек Давлатов\n— Қўмитанинг тегишли буйруғига асосан, комплекс ўрганиш ташкил этилди. Назорат кучайтирилди.\nНарх масаласига келсак, республикамизда бугунги кунда 80 дан ортиқ ёғ-мой ишлаб чиқарувчи корхоналар бор. Шундан 23 таси – «Ўзёғмойсаноат» уюшмасига аъзо корхоналар. Булар монополист сифатида давлат реестрига киритилган. Яъни биз уларнинг нархлари шаклланиши юзасидан ўрганишлар ўтказишимиз мумкин.\n— Ўзбекистон ёғ маҳсулотлари импорт қилувчи давлатлардан бири. 2021 йил охиригача дунёда ўсимлик ёғи ишлаб чиқариш камайиши маълум қилинмоқда. Бу жараёнда республикамизда нархлар яна неча фоизгача кўтарилиш эҳтимоли бор?\n— Бу ҳақда прогноз қиладиган бўлсак, асосий импортимиз Россияга боғлиқ бўлган кунгабоқар ёғидир (68 фоиз).\n— Пахта ёғи ўзимизда етарли ишлаб чиқарилса-да, нархи ошиб бормоқда. Бунинг асосий сабаблари нимада?\n— Республикамизда аҳоли истеъмоли учун йилига камида 310 минг тонна ўсимлик ёғи талаб этилади. Ўтган йили 450 минг тонна ёғ маҳсулотлари ички бозорга реализация қилинган. Шундан 250 минг тоннаси импорт қилинган.\nТасвирчи – Дониёр Якубов\nМонополияга қарши қўмита пахта ёғи ва чигит нархи назоратини кучайтиради


Тур сураси, 48-оят\n08:50 / 27.01.2018 2253 pdf Ўқиш режими + -\nИмом Ғаззолий раҳимаҳуллоҳ айтдилар:\n«Аллоҳнинг сендан дунёни тўсиб, сенга шиддат ва балоларни кўпайтираётганини кўрсанг, билгинки, Унинг ҳузурида азизу мукаррам экансан, У Зотнинг ҳузурида ўрнинг бор экан. У Зот сени Ўзининг дўстлари ва сайлаган бандалари йўлига йўлламоқда. У Зот сени кўриб турибди. Ахир, У Зот таолонинг «Роббингнинг ҳукмига сабр қил. Албатта, сен кўз ўнгимиздасан» деган сўзини эшитмаганмисан? (Тур сураси, 48-оят).\nВафотидан кейин ҳамма\n09:50 / 26.01.2018 1825\nБир ўзимга насиҳат қилсанг\n08:25 / 28.01.2018 1841\nОқиллар уч хил бўлади\nОқиллар уч хил бўладиДунё уни тарк қилмай туриб, дунёни тарк этган кишиЯратувчисига йўлиқмай туриб Уни рози қилган кишиҚабрга тушишидан олдин уни обод қилган киши.Сиз ҳам оқиллардан бўлинг\n1944 09:05 / 26.10.2017\nИмконинг борича энг афзал инсон бўлгин\nИмконинг борича энг афзал инсон бўлгин.Одамларни қўявер, нима дейишса деяверишсин.Билгинки, коинотнинг Робби бор. У Зот бирор нарсага .Бўл, деса, албатта бўлади.\n1987 08:40 / 04.11.2017\nБир киши бир ҳаким зотнинг олдига келиб\nБир киши бир ҳаким зотнинг олдига келиб, .Фалончи бир жойда сизни роса ёмонлади,, деди. Шунда ҳаким зот деди .У менга ўқ отибди, лекин мўлжалга ура олмабди. Энди нима учун сен ўша ўқни олиб келиб, қалбимга санчмоқдасан,\n2144 20:34 / 17.05.2017\nҲаётингнинг ҳар бир кунини охирги кунингдек яша Зеро, қайси бир кун албатта охирги бўлади.\n1687 05:25 / 16.09.2017


10.05.2020 – Дарё уз Янгиликлар\n3 weeks ago\tЖамият Comments Off on Коронавирус эпидемияси вақтида бир марталик қўлқоп тақиш фойда берадими?\nБугунги эпидемия даврида коронавирусдан сақланиш учун ҳимоя воситаларини қўллаш қоидаларига қатъий амал қилиш муҳим ҳисобланади. Бу борада қўлқопларнинг ўрни қандай? «Дарё» Meduza’да эълон қилинган мақолани таржима тариқасида тақдим этади. Баъзи одамлар қўлқоплар коронавирусдан ҳимояланишда ёрдам беради, шу сабабли уйдан ташқарида қўлқоп кийиб юриш керак деб ҳисоблайди. Демак, буни текшириб кўрамиз. Фото: Google Photos …\n3 weeks ago\tЖаҳон Comments Off on Сиз яшайдиган туман ранги қандай — «қизил», «сариқ» ё «яшил»?\nАдлия вазирлигининг «Ҳуқуқий ахборот» каналида Қорақалпоғистон Республикаси ва вилоятлардаги туман ва шаҳарларнинг коронавирус тарқалишига қарши кураш чоралари доираисда қандай тоифаларга киритилгани доир ахборот эълон қилинди. Эслатиб ўтамиз, Ўзбекистонда ҳудудлар сўнгги икки ҳафтадаги эпидемиологик вазиятдан келиб чиқиб, «қизил», «сариқ» ва «яшил» тоифаларга ажратилмоқда. Хусусан, 14 кун ичида коронавирусга чалинган шахслар аниқланган ҳудудлар «қизил», коронавирусга чалинган …\n3 weeks ago\tМаданият Comments Off on «Бурж Халифа»даги Том Круз ва чироқлар илинган устунга сакраган Жеки Чан: Кино оламидаги қойилмақом 10 трюк


Россиялик курашчи Власко нима сабабдан ўлдирилгани аниқланди\n09:33 / 06.09.2017\nБурятия тергов қўмитаси 20 ёшли курашчи Юрий Власконинг ўлими юзасидан дастлабки тергов натижаларини эълон қилди. Маълум бўлишича, ўсмирлар ўртасида икки карра Европа чемпиони бўлган спортчи Байкал соҳилидаги тунги клублардан бирида қизга тегажоғлик қилган дўстининг ёнини олгани учун ўлдирилган.\n«Жиноятга Горячинскдаги тунги клублардан бирида ёш йигит билан юз берган зиддият сабаб бўлган. У бу ерга Власко ва бошқа спортчилар билан бирга келган. У клубдаги қизлардан бирига тегажоғлик қилган. Қизнинг дўсти эса, болани ташқарига олиб чиқиб, дўппослаган», — дейилади баёнотда.\nТаъкидланишича, дастлаб Власко можарода иштирок этмаган.\n«Жабрланувчи бу вақтга келиб ухлаб ётган Власко ва бошқа курашчиларни ёрдамга чақирган. Спортчилар ҳам калтак еган йигит илтимосига биноан воқеа сабабини аниқлаш мақсадида йўл олишган. Улар Байкал соҳилида бир тўдага дуч келган. Улар орасида қизнинг йигити ҳам бўлган.\nВласко улар билан суҳбатлаша бошлаган, аммо шу орада икки йигит унга ҳужум қилган. Улардан бири курашчини пичоқлаган, иккинчиси металл қурол билан бошига урган. Кейин, биринчи ҳужум қилган жиноятчи сувдан тош олиб, у билан жабрланувчининг бошига урган. Бунинг оқибатида Власко ҳаётдан кўз юмган», — дейилади хабарда.\nМаълум қилинишича, жиноий иш юзасидан экспертиза ишлари ўтказилмоқда, унинг натижалари яқинда маълум қилинади.\nВласко 29 июлга ўтар кечаси содир бўлган муштлашувда ўлдирилгани ҳақида аввал хабар берилган эди. Унинг жасади Байкал кўли яқинида топилганди.\nУ халқаро тоифадаги спорт устаси ҳисобланиб, ўсмирлар ўртасида икки карра Европа чемпиони бўлган, жаҳон чемпионатига тайёргарлик кўраётган эди.


hidoyat.uz – “Мовароуннаҳр” нашриётининг сайти - Тавба нажот арқони\n2018 йил 9 феврал\nАлбатта, Аллоҳнинг тавба қабул қилиши фақат ёмонлик (гуноҳ)ни билмасдан қилиб қўйиб, сўнгра тезлик билан тавба қилганлар учун (муқаррар)дир. Аллоҳ айнан ўшаларнинг тавбасини қабул қилур. Аллоҳ билгувчи ҳаким зотдир (Нисо, 17).\nМазкур оят мазмунидан гуноҳ қилган барча одамлар тавба қилса тавбаси қабул бўлиши тушунилади. Уламолар ҳар бир мўминга тавба қилиш фарз, деб ижмо қилганлар. Чунки Қуръони каримда бундай марҳамат қилинади: “Барчангиз Аллоҳга тавба қилингиз, эй мўминлар! Шояд, (шунда) нажот топсангиз” (Нур, 31).\nИмом Мужоҳид (раҳматуллоҳи алайҳ) айтади: “Ким адашиб ёки қасддан Аллоҳга осий бўлса, гуноҳидан тийилмагунча жоҳил ҳисобланади”.\nБанда тавба қилса, Аллоҳ таоло хоҳласа уни қабул қилади, хосламаса, қабул қилмайди. Банданинг тавбасини қабул қилиш Аллоҳ таолога вожиб эмас. Чунки Ҳақ таоло бутун махлуқотларни яратувчиси ва уларнинг моликидир. Шунинг учун, бирор нарсани Аллоҳ таолога вожиб бўлар,дейиш тўғри бўлмайди бироқ, Аллоҳ таоло, ваъдасини бажарадиган буюк Зотдир. Гуноҳкорларнинг тавбасини қабул қилиши ҳақида хабар берган. Қуръони каримда бундай марҳамат қилинади: “У бандаларидан тавбани қабул қиладиган, ёмонликларни афв этадиган ва қиладиган ишларингизн биладиган зотдир” (Шўро, 25). Бошқа оятда бундай дейилади: “Мен тавба қилган ҳамда имон келтириб, эзгу иш қилган, сўнгра тўғри юрган кишиларни, албатта, мағфират қилувчидирман”(Тоҳа, 104).\nИбн Аббос (розияллоҳу анҳу) оятдаги “тезлик”, деб таржима қилинган “қориб” сўзини: “Ўлим аломатидан олдин”, деб тафсир қилган. Ўлимдан олдин қилинган тавба дуруст бўлади. Чунки банда ҳаётлик чоғида умиди сўнмайди ва ёмон ишни тарк қилишг азму қарори бўлади. Шунингдек, қилган гуноҳ ва маъсиятларига надомат ва пушаймон қилишига имконияти бўлади. Ибн Умар (розияллоҳу анҳу)дан ривоят қилинади: “Набий (соллаллоҳу алайҳи васаллам): “Аллоҳ таоло банданинг ғарғара (руҳи ҳалқумига етган) пайтигача қилган тавбасини қабул қилади”, дедилар” (Имом Термизий ривояти).Бошқа ҳадисда бундай дейилади: “Расулуллоҳ (соллаллоҳу алайҳи васаллам): “Мўмин ўлимидан бир ой олдин тавба қилса, Аллоҳ таоло уни қабул қилади. Агар бир ойдан камроқ қолганда ёки ўлимидан бир кун аввал ёки бир муддат олдин тавба қилса, Аллоҳ таоло унинг тавба ва ихлосини билади, қабул қилади”, дедилар” (Имом Абу Нуайм ривояти).\nУламолар оятнинг “тезлик билан тавба қилганлар” қисмидан мурод ўлим вақтигача бўлган вақт эканига ижмо қилишган. Аллоҳ таоло бу муддатни “қориб” яъни, яқин деди. Чунки келадиган нарсаларнинг барчаси яқиндир. Бунда инсон умри қисқа эканига ишора қилинмоқда. Зеро ажал ҳар лаҳзада келиб қолиши мумкин. Шунинг учун, Аллоҳ таоло бандаларини тезлик билан тавба қилишга буюриб, уни қабул қилишга ваъда бермоқда.\nТавбанинг шартлари пушаймон бўлиш, гуноҳдан тийилиш ва келажакда уни қайта қилмасликка азму қарор қилишдан иборат. Надомат ва пушаймонликсиз тавба бўлмайди. Чунки Пайғамбаримиз (соллаллоҳу алайҳи ва саллам): “Пушаймонлик тавбадир”, деганлар (Имом Аҳмад ривояти). Ким қилган ёмон амалига пушаймон бўлмаса, бу унинг ўша ишга рози эканига ишора бўлади.\nТавба нажот арқони. Банда тавба билан нажот топади, қалби ва руҳини поклайди, Аллоҳ таолонинг муҳаббатига сазовор бўлади. Қуръони каримда бундай марҳамат қилинади: “Албатта, Аллоҳ (шунгача билмай йўл қўйган хатоларидан) чин тавба қилувчиларни ва обдон покланиб юрувчиларни севади” (Бақара, 222).\nБаҳриддин ПАРПИЕВ тайёрлади\n265 марта ўқилган.


Хоразмда қовундан тузлама тайёрланмоқда - Zamin.uz\nҚадимдан Хоразм қовунларининг довруғи етти иқлимга маълум бўлган. Тарихий манбаларнинг гувоҳлик беришича, воҳада қовуннинг 400 дан зиёд навлари етиштирилган.\nХоразм қовунчилик мактаби довруғини қайта тиклаш мақсадида Урганч давлат университети қошида қовунчилик маркази ташкил этилиб, полизчилик йўналишида мутахассислар тайёрлаш йўлга қўйилган эди. Марказ илмий изланувчилари томонидан олиб борилган тадқиқот натижаларига кўра, қовуннинг ўрта пишар гурак, қора гурак, оқ новвот, суюнчи каби қадимий навлари қайта тикланмоқда.\n— Илмий-тадқиқот ишларини олиб бориш учун ажратилган 7 гектар майдонда 125 хилдаги қовун навлари бўйича тажрибалар олиб боряпмиз, – дейди Урганч давлат университети қовунчилик бўлими бошлиғи Санжар Саъдуллаев. – Мақсадимиз Хоразм қовунлари довруғини қайта тиклаш, йўқолиб бораётган навларни асраб, воҳа тупроқ ва иқлим шароитига мос, экспортбоп навларни кўпайтиришдан иборат. Шу билан бирга қовунни иссиқхона хамда очиқ далаларда етиштириш бўйича илмий кластер лойиҳасини ташкил қилиш устида ҳам иш олиб бормоқдамиз.\nОдатда полизда асосий ҳосил йиғиштириб олингач палакда пишиб етилмай қолган муштдай катталикдаги қовунлар чорва молларига бериларди. Марказ ходимлари бундай қовунлардан тузлама тайёрлашни йўлга қўйдилар. Муҳими янги маҳсулотга хорижий ҳамкорлар катта қизиқиш билдириб, экспорт қилиш бўйича музокаралар олиб бориляпти.\nМаълумот ўрнида айтиш жоиз, бу йил вилоятда 12 минг гектар майдонда қовун етиштирилди. Тилими тилни ёрадиган Хоразм қовунлари Япония, Германия, Корея, Россия каби қатор мамлакатларга экспорт қилинмоқда.\n25-07-2020, 06:00, Иқтисодиёт\nҚалампирнинг 1 тоннаси дунё бозорида 8 минг долларга баҳоланади\n7-03-2018, 13:20, Иқтисодиёт\n22-02-2017, 09:51, Иқтисодиёт\n29-01-2017, 12:50, Иқтисодиёт


ЭРКАКЛАРНИ АСРАНГ, АЁЛЛАР! - blog.xabar.uz\nСиз ҳақингизда эмас\nКичкинамга памперс (ўзбекчаси “шимматаглик”) қидириб чиққандим. 4-ўлчам. Яқин атрофда қолмаган экан, узоқроққа боришга тўғри келди. Катта, серқатнов йўл ёқасидаги дўкондан топдим. Лекин гап бу ҳақда эмас.\nҲамма ишдан қайтадиган пайт бўлгани учунми, машиналар қатнови узилмасди. Гарчи пиёдалар ўтиш жойида турган бўлсам ҳам, анча кутиб қолдим. Беш-ўн чоғли одам тўпланиб улгурди. Шу пайт иккита ёш боласини етаклаб олган бир ўзбек аёл ҳеч қаёққа қарамай, шартта йўлни кесиб ўта бошлади. Лекин гап унинг ўзбеклигида эмас. Гап чийиллаб тормоз бериб, фалокатдан ярим метрча фарқ билан тўхтаб қола олган машина ҳақда ҳам эмас. Аёлнинг ҳайдовчига қарата: “Дол…б, козёл, кўзингга қарамайсанми?!!” – деб ўшқирганида ҳам эмас гап...\nМенга сезилгани – аёл жуда-жуда чарчаган эди. Ким эди бу аёл? Яна бирор таълим соҳасига алоқаси бўлмаган қўшимча ишдан қайтаётган ўқитувчи ёки тарбиячими? Бошлиғидан мажлисда гап эшитган оддий ходимми? Хўрандаларнинг қўпол муомаласига кун бўйи сабр қилган официантми? Билмадим, лекин у чарчаган эди. Ҳаётдан ҳам, менимча... Гап шу ҳақда.\nИжтимоий тармоқларнинг бирида фото кўриб қолдим. Далада кетмон чопаётган аёллар тасвирланган эди унда. Бирор бюджет ташкилоти ишчилари бўлса керак. Лекин тўғри англаб турганингиздек, гап бу ҳақда эмас. Бир эркак киши профилидан аёлларнинг офтобда кетмон чопиши умуртқа поғонаси касалликларида фойда бериши ҳақида шарҳ қолдирилган экан. Гап шу ҳақда.\nШу фотосурат тагида эса, бир аёл профилидан ишлаган, ишлолган аёл қандини урсин, “зато” кун бўйи сериал кўриб, қўни-қўшниларини ғийбат қилиб ўтирмаяпти, тарзида шарҳ ёзилди. Муҳокамага бошқа мавзу ахтариш тавсия қилинди, ҳатто. Яна тўғри топдингиз, бу ерда гап сериалларнинг аёл маънавиятига салбий таъсири ҳақида ҳам эмас. Балки, ҳамма гап “ишлаган”, “ишлолган” аёлнинг ўша пиёдалар ўтиш йўлакчасига етиб келишигача қолган масофададир...\nУмуртқа поғонасини далада, офтоб тиғида “даволаётган” ўқитувчилар (балки шифокорлардир, лекин бу ҳақда эмас гап, ҳозир) тасвирланган ўша фотопост тагига бир аёл: “Эркакларни асранг, аёллар!” дея ё шарҳ, ё чақириқ қолдирибди. Ҳамма гап шу ҳақда эди, аслида.\nP.S. Аёлим баъзи газеталар билан масофадан ҳамкорлик қилади: мақола ёзиб, интернет орқали жўнатади. Келибоқ, шу ишингни йиғиштир энди, дея қаттиқ тегдим. Лекин юқоридаги гаплар уйга аёллар пул, эркаклар эса памперс олиб келаётгани ҳақида эмас...\n3 Маҳсуджон Асқаров 30/04/2018\nАёллар эркакларини асраб-асраб ўз қадрини йўқотганлиги ҳақида эркак киши кузатишлари асосида юзага келган ўйлар. "Хулоса ўзингиздан" деган мантиқ зоҳир.\n4 Қаҳрамон Асланов 17/05/2018\n4.5 Бахтиёр Шералиев 18/05/2018


"Уй ва автомашинада менинг ҳам улушим борми?.."\n— Турмуш ўртоғим яқинда вафот этди, мен иккинчи оиласиман, қонуний никоҳдан ўтганмиз. Биринчи турмушидан қонуний ажрашган, 3 нафар фарзанди бор. Турмуш ўртоғимнинг номида икки хонали квартира ва автотранспорт бор. Икки хонали квартирани сотиб олишганида биринчи аёли билан қонуний никоҳда бўлган. Автомашинани сотиб олганида никоҳда бўлмаган. Уй ва автомашинада менинг ҳам улушим борми?\n— Марҳумнинг биринчи навбатдаги меросхўрлари таркибига унинг ота-онаси, турмуш ўртоғи ва барча фарзандлари киради, демак , меросхўрлар таркибига Сиз ҳам кирасиз. Агар турмуш ўртоғингиз биринчи аёллари билан ажрашган бўлса, биринчи аёли меросхўрлар таркибига кирмайди, фақат у аёлнинг турмуш ўртоғингиздан бўлган фарзандлари меросхўрлар таркибига киради.\nЯна бир нарсага эътибор беринг, мол-мулклар биринчи аёли билан никоҳи давомида сотиб олинган бўлса, биринчи аёлининг мол-мулкларнинг 1/2 қисмига нисбатан эгалик ҳуқуқи бор. Биринчи турмушидан бўлган фарзандлари 2-хонали квартиранинг онасининг улуши бўлган 1/2 қисмига ҳамда отасининг улушининг 1/2-қисмига даъво қилиши мумкин. Қолган қисми барча меросхўрлар ўртасида тенг бўлинади. Сизнинг марҳумга тегишли автотранспортда ½ -қисмида улушингиз бор.\nКиритилди: 19:15 29.04.2021. Ўқилди: 1739 марта. Фикрлар сони: 0 та.


17 сентябрь, пайшанба куни Италиянинг Рим шаҳрида енгил атлетика бўйича «Бриллиант лига» мусобақасининг навбатдаги босқичи бўлиб ўтди, дея ёзади МОҚ матбуот хизмати.\n1994 йил Сергей Бубка очиқ ҳаводаги мусобақаларда 6.14 метрдан сакраб ўтган ва 26 йил давомида ҳеч ким бу натижани янгилай олмаётган эди. Кеча, тунда 20 яшар Дюплантис ушбу рекордни 1 смга янгилади.\n«Арманни менинг рекордимни янгилагани билан чин қалбимдан табриклайман! Ажойиб натижа! Унинг ота-онаси, ўзи ва енгил атлетика учун хурсандман. Спортда у каби ёшлар етишиб чиқмоқда. Келажакда Арманга янада баланд марраларни забт этишини тилаб қоламан», – деди Сергей Бубка.\n«Ва ниҳоят, янги жаҳон рекорди! Бу жуда ажойиб! Мен бу баландликка сакрашни жуда хоҳлаган эдим. Сўнгги пайтларда кўпчилик бу ҳақида гапирар ва менинг елкамда шу миш-мишларнинг юки турар эди. Тушундимки, одамлар мендан қачон рекордни янгилайсан, деб доим сўрайвермасликлари учун бу ишни қилишим керак бўлди. Келаси ҳафта Доҳадаги босқичда ҳам бу натижани яхшилаб кўришга ҳаракат қиламан. Ана ундан кейин ҳордиқ чиқариб, бу натижамни байрам қиламан», – деди Арман Дюплантис.


Замзамдаги ажиб сирнинг манзараси « Ўзбекистон Халқ Ҳаракати\nЗамзамдаги ажиб сирнинг манзараси\nБу сафар чет эллик олимларнинг тадқиқот натижалари. Ўртага ишониш қийин бўлган бир манзара чиқди. Замзам суви овозга жавоб берар экан…\n05 January 2013 - 15:02\nЯпон ва Олмон олимлари Замзам сувининг сирларини илк бора ҳужжатлар билан тасдиқладилар. Улар эришган манзара сизни ҳам ҳайратга солади.\nЗамзам суви черковларда чалинадиган қўнғироқ овозидан қораяди, азон ёки Қуръони Карим ўқилганда эса тиниқлашади.\n“Туркия” газетасида Хайриддин Туроннинг бош хабар сифатида тарқатган маълумоти ТРТ телеканалининг Замзам суви ҳақидаги ҳужжатли фильмидан олинган.\nЧўлнинг ўртасида тўрт минг йилдир бузилмай, ифлосланмай, ичида бегона ўтлар ўсмасдан оқаётган бу муқаддас сув ҳар йили умра ва ҳажга келган миллионлаб мусулмонни тўйдирмоқда.\nЖаннатдан оқиб келганига эътиқод қилинадиган Замзам суви ҳақида ТРТ телеканали ҳужжатли филм тайёрлади. Бу фильмни суратга олиш мобайнида Замзам ва унинг кристаллари ҳақида тадқиқот ўтказган ғайримуслим олимлар бу булоқнинг сирларидан воқиф бўлдилар. Олмон доктор Кнут Пфайффер (Dr. Knut Pfeiffer) шу олимлардан биридир.\nРен (Ren) дарёси сувидан ичган кишининг куч-қуввати камайганини ҳужжатлар билан тасдиқлаган Др. Кнут Пфайффер Замзам сувини тадқиқ этиш натижасида бу сувдан ичган кишининг 35 дақиқа сўнгра роҳатлашини исботлади.\nБир пиёласи бир пақир сувни тозалайди\nТадқиқотларини чуқурлаштирган олмон доктор ўзини ҳам қаттиқ ажаблантирган бир ҳолни кашф этди. Пфайффер буни шундай изоҳлайди: “Замзам суви ҳар қандай шароитда асл ҳолатини ўзгартирмайди, аммо бошқа нарсаларни ўзгартиради”.\nОлмон олим қуйидагиларни таъкидлайди: “Жуда ажойиб тажриба қилдим. Бир томчи замзам сувига юз томчи оддий сувдан аралаштирдим. Қарасам, бу сув бутунлай замзам сувига айланибди. Кейин бир томчи замзам сувига минг томчи оддий сувдан аралаштирдим. Бунинг ҳам ҳаммаси замзам сувига айланганини кўрдим.\nОвозлар замзам сувини ўзгартиради\nТадқиқотларга кўра, Замзамнинг илк отилиб чиққан ердаги иссиқлиги 37 даражадир. Қайси ният билан ичилса, ўша дардга шифо бўладиган ва 66 номга эга бўлган Замзам суви овозларга кўра ўзгариб туради. Буни Япон олими Др. Масура Эмото (Masura Emoto) исботлаган. Замзам суви кристалларини илк марта микроскопда тадқиқ этган Др. Эмото замзам сувига турли овозларнинг таъсирини ўрганган.\nЗамзам суви черков қўнғироқ овозларидан қораяди, Қуръони Карим ўқилганда эса тиниқлашади\nЗамзам сувининг молекуляр (кристал) тартибининг фарқли овозларда ўзгариб туришини ўрганган Япон олими, бу сув рангининг черковларда чалинадиган қўнғироқ овозидан қорайишини, азон ва Қуръони Карим ўқилганда эса тиниқлашишини тасдиқлади. Тадқиқотларда сувнинг ҳар бир кристалининг Каъба шаклига ўхшашлиги ҳам маълум бўлди.\nЗамзам суви ҳақида ёзган китоби Японияда энг кўп сотилган китоблар орасига ўрин олган Др. Эмотонинг фикрича, замзам суви физикавий ва кимёвий хусусиятлари жиҳатидан дунёдаги бутун сувлардан фарқлидир. Др. Эмото ”Замзам суви ўзи атрофидаги бутун жараёнларни ҳофизасига олади. Таркиби жуда ҳам фарқлидир. Бу уни дунёдаги бошқа моддалардан устун қилади. Мусулмонлар хастани даволашда нега Қуръони Каримни ўқиб сувга дам уришларини энди яхшироқ тушунмоқдаман”, дейди.\nДунё Соғлиқни Сақлаш Ташкилотининг Хулосаси\nБу хулосага кўра, Замзам суви ичишга яроқли ва соғлиқли сувлардандир. Америкада ўтказилган тадқиқотларга кўра, дунёда ичида микроорганизм ва бактериялар бўлмаган ягона сув Замзам сувидир. Европадаги лаборотория тадқиқотлари эса юқумли касалликларга қарши таъсирчан бўлган замзам сувида углеводород ва олтингугурт моддаларининг бошқа сувларга нисбатан камроқ миқдорда эканлигини ва бу сувнинг тўйдириш хусусиятининг жуда катта эканлигини кўрсатган.


Вакилларимиз хабар қилади: мадрасада хатмона\nЖорий йилнинг 18-июнь куни Муҳаммад ибн Аҳмад ал-Беруний номидаги ўрта махсус ислом билим юртида 2017-2018-ўқув йили битирувчи талабаларнинг хатмона кечаси бўлиб ўтди. Кечага мадраса ўқитувчилари, Қорақалпоғистон мусулмонлари қозиёти ходимлари, масжид имом-хатиблари ва ота-оналар иштирок этди.\nДастлаб, Қорақалпоғистон мусулмонлари қозиёти қозиси, мазкур мадраса мудири Шамсутдин Бауатдинов сўзга чиқиб, сўнги йилларда диний соҳада амалга оширилган ислоҳотлар, мўмин-мусулмонларга яратилаётган имкониятлар, кўз қувонарлик даражадаги янгиликлар, шунингдек, Нукус мадрасаси талабаларининг эришган юутуқлари ҳақида бирма-бир тўхталди. Мадраса битирувчиларини табриклаб, уларнинг келажакдаги ишларига муваффақият, олийгоҳ талабаси бўлишлари учун омадлар тилади.\nТадбир давомида мадраса битирувчилари иштирокида ажойиб нашидалар ижро этилди. Битирувчилар мадрасада таълим олиш давомида илмнинг сир-синоатларини ўрганишда йўл кўрсатган азиз устозларига ўзларининг миннатдорликларини изҳор этишди.\nҚорақалпоғистон мусулмонлари қозиёти ходими\nДругие материалы в этой категории: « Муфтий ҳазратлари Қозоғистонда халқаро форумда иштирок этдилар\tВақф хайрия жамоат фондига келиб тушган маблағлар уч миллиард сўмдан ошди »


Ўзбекистон миллий терма жамоасининг Малайзия билан ўйини, Бекободда янги футбол академиянинг очилиши, шорт-трекчиларнинг Москвадаги мусобақада ғолиб бўлиши — «Газета.uz»нинг ҳафталик спорт янгиликлари дайжестида.\n10 октябр 2021, 11:02 Спорт\nБекободда янги футбол академиянинг очилиш маросими бўлиб ўтди\nБекобод шаҳрида «Металлург» ПФК қошида фаолият юритадиган «El Golazo Academy Powered by Real Madrid» футбол академиясининг очилиш маросими бўлиб ўтди.\nУнда Тошкент вилояти ҳокими Даврон Ҳидоятов, ЎФА биринчи вице-президенти Равшан Эрматов, Ўзбекистон металлургия комбинати АО бошқаруви раҳбарияти, ўзбек футболи фахрийлари, шунингдек, «Реал Мадрид» клубининг яқин ўтмишдаги машҳур футболчиларидан бири Алваро Арбелоа ва бир қатор нуфузли меҳмонлар иштирок этди.\nТадбирда Ўзбекистон футбол ассоциацияси биринчи вице-президенти Равшан Эрматов мамлакат футболи тараққиёти йўлида фидойилик кўрсатаётган Тошкент вилояти ҳокимлигига, Ўзбекистон металлургия комбинати АО бошқарувига миннатдорчилик айтиб, яқин келажакда мазкур академия тарбияланувчилари орасидан машҳур футболчилар етишиб чиқишига тилак билдирди.\nШундан сўнг, «Реал Мадрид» U-14 жамоаси бош мураббийи бўлиб фаолият юритаётган Алваро Арбелоа Ўзбекистонга ташрифидан унутилмас таассуротлар олганлигини, қироллик клубининг анъаналари эндиликда юртимизда давом эттирилишидан хурсандлигини қайд этди.\nЎзбекистонлик ёш шорт-трекчи Москвада халқаро мусобақада ғолиб бўлди\nРоссиянинг Москва вилоятида шорт-трек бўйича болалар ўртасида халқаро турнир ўтказилди. Унда иштирок этган ўзбекистонлик спортчи 3 йўналишда ғалаба қозонди.\nКўплаб халқаро мусобақаларда ғолиб ва совриндорлар қаторидан ўрин олиб келаётган ўзбекистонлик Алимардон Маҳмудов 500, 777 ва 1000 метр масофаларга ўтказилган дастурда барча рақибларини ортда қолдирди. Мусобақада Россиянинг турли ҳудудлари ва қўшни республикалардан 100 нафарга яқин ёш шорт-трек усталари баҳс олиб боришди.\nУсмон Тошев ЎФА терма жамоалар бўлими бошлиғи этиб тайинланди\nУсмон Тошев Ўзбекистон футбол ассоциациясининг терма жамоалар бўлимида иш бошлади. Бунга қадар у «Нурафшон» клубининг бош директори лавозимида ишлаб келаётган эди.\nУ фаолияти давомида бир нечта клубларда, хусусан, «Андижон», «Насаф», «Майванд», «Тофан Ҳарирод»да бош мураббий сифатида ишлаган. Шунингдек, 2006 йил Ўзбекистон терма жамоасининг бош мураббийи ёрдамчиси, 2018 йилда Ўзбекистон У17 жамоаси бош мураббийи, 2018−2021 йиллар давомида Тожикистон терма жамоасининг бош мураббийи лавозимларида фаолият олиб борган.\nЎзбекистонлик оғир атлетикачи қизлар Жаҳон чемпионатида 4 та медалга сазовор бўлишди\nСаудия Арабистонида ўтказилаётган оғир атлетика бўйича ўсмирлар ўртасидаги жаҳон чемпионатида -71 кг вазн тоифасида иштирок этган Нигора Сувонова ҳамда Севинчой Комилова 4 та медалга сазовор бўлишди.\nДаст кўтариш машқида 92 кг натижа кўрсатган Сувонова ўз ҳисобига кумуш медални ёзиб қўйди. Силтаб кўтариш машқида ҳар иккала спортчи шоҳсупага кўтарилдилар. Сувонова бу гал ҳам иккинчи натижани қайд этган бўлса, Комилова бронза медалини қўлга киритди.\nИкки кураш якуни бўйича Сувонова кумуш медални ўзиники қилди. Бронза медали соҳибаси билан бир хил натижа қайд этган Комилова полшалик спортчидан кейин ушбу натижага етиб келгани учун тўртинчи ўрин билан кифояланди.\nЎсмирлар ўртасида ЖЧ, Жидда.\nҚизлар, -71 кг:\nЗарина Гусалова (Россия) — 226 (103+123) кг;\nНигора Сувонова (Ўзбекистон) — 206 (92+114) кг;\nМартина Долега (Полша) — 195 (88+107) кг;\nСевинчой Комилова (Ўзбекистон) — 195 (84+111) кг.\nЎзбекистон U14 Чемпионати. Гуруҳ босқичи якунланди:\nЎзбекистон U14 Чемпионати. ¼ финал босқичига қуръа ташланди:\nЎртоқлик учрашуви. Ўзбекистон Амманда Малайзияни йирик ҳисобда таслим қилди\nФИФА кунларидан ўрин олган Ўзбекистон — Малайзия учрашуви бўлиб ўтди. Унда Ўзбекистон терма жамоаси йирик ҳисобда ғалаба қозонди. Голларга 17 ва 29-дақиқаларда Достонбек Ҳамдамов, 33-дақиқада Ҳусайн Норчаев, 45-дақиқада Бадрол Бахтиар, 67-дақиқада Иброҳимҳалил Йўлдошев ва 87-дақиқада Азизбек Амановлар муаллифлик қилишди.\nМаълумот учун, Ўзбекистон терма жамоаси 12 октябр куни Иордания терма жамоаси билан ўртоқлик учрашувида майдонга тушади.


ЎзА - Хавьер Мендес Ўзбекистонда маҳорат дарсларини ўтказди\nUFC бўйича Жаҳон чемпиони таниқли спортчи Хабиба Нурмагомедовнинг мураббийи ва дунёга машҳур AKA (American Kickboxing Academy ) асосчиси Хавьер Мендес Тошкентда бўлиб ўзбек спортчилари учун маҳорат сабоқларини ўтказди.\nДунё якка кураш оламидаги таниқли мураббий Хавьер Мендес юртимизнинг таниқли ва истеъдодли спортчилари билан учрашиб уларни қизиқтирган барча саволларга атрофлича жавоб берди. Ўз ҳаёт тажрибаси билан ўртоқлашди. Мураббий Ўзбекистонда жанг санъатлари тўғри йўналишда ривожланиб бораётганлигига ва яқин келажакда юритмиздан UFC чемпионлари албатта камол топишига ишонч билдирди. Мураббийлар, спортчилар ва Оммавий ахборот воситалари ходимлари билан бўлган дўстона мулоқотдан сўнг Мендес бокс, дзюдо, таэквондо ва ММА спортчилари учун маҳорат дарсларини ўтказди.\nАйтиб ўтиш керак Хавьер Мендес кўплаб UFC чемпионларини тарбиялаган ва тарбияламоқда. Унинг шогирдлари орасида оғир вазн тоифасида дунёдаги энг нуфузли UFC промоутерлик камарларига эгалик қилганлари кўпчиликни ташкил этади ва у ягона ММА мураббийи ҳисобланади.


Интервью. Марат Бикмаев - "Интер"даги кўрик, "Локомотив"нинг ёрдами ва орзуси" / CHAMPIONAT.asia\nИнтервью. Марат Бикмаев - "Интер"даги кўрик, "Локомотив"нинг ёрдами ва орзуси"\n01 авг 19:45\nТеглар : ПахтакорМарат Бикмаев\nЎзбекистон терма жамоаси ва "Пахтакор" клуби ҳужумчиси Марат Бикмаев фаолиятини бошлаганига деярли 20 йил бўлди.\n2002 йил "шерлар" сафида дебют қилган Бикмаев фаолияти давомида Россия, Қозоғистон клубларида ҳам ўйнашга улгурди. Охирги йилларни "Локомотив" сафида ўтказган ҳужумчи 2019 йилги мавсумни "Пахтакор"да бошлади. Биз футболчи билан турли мавзулар бўйича суҳбатлашдик.\nДадам футболчи бўлган. У Собиқ Иттифоқ терма жамоаси сафида майдонга ҳам тушган. Адашмасам битта ўйинда. Аммо жароҳат олган ва ўша пайтларда операция у қадар ривожланмагани боис фаолиятини якунлашга мажбур бўлган. Дастлаб акамни футболга берганлар. Акам Чиғатойда Евгений Николаевич Казаков қўл остида ўйнаган. Бироқ вақт ўтиб футболга бормай қўйган. Шундан кейин дадам мени Чиғатойга олиб борганлар. У ердаги машғулотлар менга манзур бўлган, ўйинларда майдонга тушардим, шаҳар кубогида ўйнардик. Уйимга анча яқин эди ва ҳар куни машғулотга борардим. Футболдаги фаолиятим айнан ўша ердан бошланган. Кичкиналигимда бразилиялик Роналдога ўхшашни орзу қилардим. Ёшлигимда айнан у менинг кумирим эди. Унга ўхшаб ўйнашни истардим.\nКейин Республика олимпия захиралари коллежида ўқидим. Ўшанда барчанинг орзуси "Пахтакор"да ўйнаш эди. Менда ҳам шундай орзу бўлганди. Бош мураббий Дилшод Нуралиев бошчилигидаги Ўзбекистон ўсмирлар терма жамоаси ташкил этилганди. Ўша жамоада мендан ташқари Виталий Денисов, Санжар Турсунов, Сергей Арслонов, Садриддин Абдуллаев ва бошқа футболчилар бор эди. Ушбу жамоа билан бирга ҳар йили камида 2-3та хориж мамлакатида ўйинлар ўтказардик. Ўсмирлар терма жамоасидан сўнг иккинчи лигада ўйнаганман. Кейин "Пахтакор" ёшлар жамоасига чақиришган. Асосий таркибда Тачмурад Агамурадов, ёшлар таркибида бош мураббий Рауф Инилеев эди. Асосий таркибдаги дебют учрашувим "Сўғдиёна"га қарши бўлганди. Ўшанда жамоамизда Миржалол Қосимов, Бахтиёр Ашурматов, Леонид Кошелев каби маҳоратли футболчилар бор эди. Улар мен учун ҳақиқий намуна эдилар. Илк ўйиндаёқ гол урганман. Буни ҳеч қачон унута олмайман.\nТачмурад Агамуродов менга ишонарди ва имконият берарди. Дастлаб 15-20 дақиқа, кейинроқ бир тайм ўйнардим, кейинроқ тўлиқ ўйнай бошладим. Бироз вақт ўтиб миллий терма жамоага чақирув олгандим. Ўсмирлар, ёшлар, олимпия ва миллий терма жамоаларнинг ҳаммасида ўйнаганман.\n2004 йил Самаранинг "Крилья Советов" клуби билан шартнома тузганман. Ўшанда "Пахтакор"да Александр Клецков ҳам ўйнарди. Бизнинг италиялик агентимиз бор эди. "Крилья Советов"дан аввал бизни "Интер"га кўрикдан ўтиш учун олиб боришган. Ўшанда миланликлар сафида Иван Кордоба, Кристиан Вьери каби юлдузлар бор эди. Биз икки ой давомида "Интер" ёшлар жамоаси билан бирга машғулот ўтказганмиз. Машғулотни якунлаб асосий таркиб машғулотларини томоша қилардик. Бу ажойиб эди. Шундай бўлдики икки ойдан сўнг Клецков Тошкентга қайтди, мен эса юқорида айтганимдек Самарага кетдим. Йиғиндан сўнг шартнома туздим ва Россиядаги фаолиятим бошланди. Кейин Россияда "Рубин", "Спартак Нальчик", "Алания" клубларида ўйнадим, Қозоғистонда "Актобе"да тўп тепдим.\nРоссиядаги биринчи мавсумлар у қадар ёрқин бўлмаган. Анча ёш эдим ва балки у қадар профессионал бўлмагандирман. Бола эдим. "Рубин"га ўтганимда эса анча ўзгаргандим. Ўшанда Қозон клуби бош мураббий Қурбон Бердиев менга таъсирли гап айтганди: ёки сен футболни тугатасан, ёки ақлингни йиғиб оласан! Шундан кейин ақлимни йиғиб олганман (кулади). Сўнгра "Спартак Нальчик"да кўрикдан ўтганман. Бу жамоа сафида кўпроқ ўйин амалиётига эга бўлгандим. Мослашиш учун ҳеч қанча вақт кетгманди. Жамоа лигада қолиш учун курашарди. Шу боис ҳар бир баҳсга тўлиқ куч билан ўйнардик. Тажрибам ошиб бораверди. Ўшанда Коллер, Карьяка каби юлдузлар ўйнарди. Нальчикда 2 йил ўйнадим ва "Алания"дан таклиф тушди. Вадим Шевчук бошчилигидаги жамоа қуйи лигадан премьер-лигага чиқишни мақсад қилганди. Айнан "Алания"да мен учун ҳақиқий футбол ҳаёти бошланди. Доимо майдонга тушардим, голлар урардим, футболчи сифатида тўлиқ очилдим десам янглишмайман. Европа лигаси саралашида ўйнагандик. "Актобе" тўсиғидан ўтгандик, гуруҳ босқичига чиқиш учун "Бешиктош" билан ўйнагандик. Сафарда 0:3 ҳисобида ютқазганмиз, уйда эса 2:0 ҳисобида ғолиб бўлгандик. Агар бу тўсиқдан ўта олганимизда Европа лигаси гуруҳ босқичида ўйнардик.\n"Алания"даги 2,5 йил ажойиб ўтганди. Биз премьер-лигага чиққандик, Россия Кубоги финалига чиққанмиз. Тўғри финалда ЦСКАга ютқазганмиз, аммо финал барибир финал. Шундай бўлдики, биз премьер-лигага чиққанимиздан кейин жамоага бошқа легионер футболчилар олиб келина бошланди. Менга эса "узр йўлларимиз шу жойда айрилади, ўзинга бошқа клуб излайвер, сен озодсан" дейишди.\n"АКТОБЕ", ОҒИР ЖАРОҲАТ ВА "ЛОКОМОТИВ" ҲАҚИДА\nШундан кейин мен "Актобе" сафига бориб қўшилдим. Ўшанда Кападзе ва Гейнрих ҳам шу жамоада эди. Дастлбки йил Қозоғистон чемпионатида 3-ўринни эгалладик. Кейинги мавсум чемпионлик вазифаси қўйилганди ва биз чемпион бўла олгандик. Аммо ўша 2013 йил оғир жароҳат олгандим. Ўша жароҳат менга ҳаётда кўп нарсани тушуниб етишимга ёрдам берганди. Жароҳат олганимда ҳеч кимга керак эмасдим. Тошкентга қайтиб келиб бир йил ҳеч қаерда ўйнамадим. Шу дамда "Локомотив" менга ёрдам қўлини чўзди. Ҳеч ким менга ишонмаган пайтда "Локомотив" менга ишонди. Ҳалигача ушбу клубга раҳмат айтаман. Ўша пайт Вадим Абрамов бош мураббий эди. Жароҳатимни даволаётганда Абрамов сен ўйнашинг керак тезроқ тузал деб айтарди. "Локомотив" сафидаги дебютимда голли пас берганман ва ўзимга бўлган ишонч пайдо бўлган. Яқинларим мени қўллаб-қувватлашди. Агар улар бўлмаганида билмадим ҳозир қаерда бўлардим. Секин-аста голлар ура бошладим, 2016 йил мен учун сермаҳсул бўлди, 2017 йил эса шунчаки ажойиб ўтди (кулади).\n"Локомотив" сафида кетма-кет уч марта чемпион бўлдим, икки марта мамлакат кубоги ва бир марта Суперкубок соҳиби бўлдим. Мен учун буни давом эттириш жуда муҳим эди. "Локомотив" ҳозир ҳам энг юқори мақсадларни қўйган. Нима учун "Пахтакор"га қайтдим? Биринчидан, мен барчасини айнан шу ерда бошлаганман. Иккинчидан, отам шу клубга ўтишимни истади. Барчаси оддий.\nАВСТРАЛИЯ БИЛАН ЎЙИНДАГИ УРИЛМАГАН ПЕНАЛЬТИ\nАвстралия билан ўйин оғир бўлди. 2004 йил Баҳрайн билан ўйинда ҳам пенальтидан гол ура олмагандим, аммо унда анча ёш эдим. Австралия билан ўйиндан кейин пенальти тепиш учун борганимда гол уришимга ишончим комил эди. Аммо ОАВда 2004 йил Бикмаев Баҳрайнга гол ура олмаганди деб ёзишганди. Балки шу нарса хаёлимдан ўтгандир. Одатда мен 11 метрли жарима тўпи тепиш учун келганимда битта бурчакни аниқлаб оламан ва ўша томонга тепаман. Тўпни ерга қўйганимда бошимдан барча нарса чиқиб кетди. Қалтирардим. Бироз ўйлаб, ўзим танлаган бурчагимга тепаман деб ўйладим ва зарба бердим. Аммо дарвозабон олдиндан ўша томонга ташланди ва тўпни қайтарди. Бу ҳаёт, нима ҳам қила оламиз.\nФутболдаги орзуларимдан бири, ўғлимни футболчи қилмоқчиман. Ҳали анча ёш ва у қадар тушунмайди. Келажакда мендан озгина бўлса ҳам кучлироқ футболчи бўлиб етишишини орзу қиламан. Катта бўлиб ватанга фойдаси тегишини истайман.\nИнтервьюни қуйида томоша қилинг\nОЧЛ-2020. Барча гуруҳлар ва плей-офф жуфтликлари ҳақида батафсил 44


Golden House компанияси уй харид қилиш учун қулай шартларни ... - UzNews.uz\n16 июля, 11:00 374 0\nGolden House компанияси уй харид қилиш учун қулай шартларни таклиф қилмоқда\nКомпания ипотека кредити учун қулай шартларни таклиф қилмоқда - 20 йилга 17 фоиз йиллик ставка.\nИпотекага кўчмас мулк харид қилиш бутун дунё бўйлаб замонавий трендга айланди. Бу ўз навбатида мижозлар учун ўзларининг қулай уйи ва барқарор келажагига эга бўлишдек ажойиб имкониятдир. Шу боис, Golden House ажойиб акция – девелопернинг бирданига бир нечта турар жой мажмуаларидан 20 йилга йиллик ставкаси 17 фоиз бўлган ипотека кредитига хонадонларни сотувга қўйди.\n«Династия» турар жой мажмуаси ҳаётингизнинг истиқболли янги босқичини бошлашингизга ҳисса қўшишдек эзгу ниятида қад ростламоқда. Бизнес ва премиум-класс ҳудудини намойиш этувчи ушбу ноёб лойиҳа Яшнобод туманидаги Паркент бозори яқинида жойлашгандир. Шунингдек, девелопер ўз мижозларини ажойиб ечим – Европа услубидаги замонавий икки хонали хонадон-студиялари билан ҳам ҳайратга солади. Лойиҳанинг юқори даражадаги қулайлиги, ҳар бир қаватда энг кўпи билан учта хонадон жойлашганлиги билан ажралиб туради.\nКомфорт-классга мансуб бўлган ўзига хос Sagʼbon турар жой мажмуаси пойтахтдаги кўҳна маскан – Олмазор туманида, Кичик ҳалқа йўли ва Қорасарой кўчалари кесишмаси яқинида жойлашган. Девелопер мижозларга иккита тўққиз қаватли уйлардаги хонадонларнинг 30 дан ортиқ режалаштириш ечимларини таклиф этади. Долчин ва сутли қаҳва рангидаги ўзига хос муҳташам иморатлар ободонлаштириб, кўкаламзорлаштирилган эски шаҳар кўриниши билан уйғунлашгандир.\nҲашаматли ташқи фасад қисмига эга муҳташам Xosiyat турар жой мажмуаси Яшнобод туманининг Бешариқ кўчасида, Aвиасозлар (Кадишева) бозори яқинида жойлашган. Мазкур мажмуа тўққиз қаватли комфорт классга мансуб иморатдан иборатдир. Девелопер мижозларга 152 хонадондаги 30 дан ортиқ режалаштириш ечимларини таклиф этади. Ушбу замонавий қурилиш иншоот атрофи қулай шароитда яшаш учун зарур бўлган барча инфратузилма воситалари билан, жумладан тиббиёт ва таълим муассасалари, савдо шохобчалари, шунингдек кўплаб кафе ва ресторанлар билан ўралган.\nAssalom Maxtumquli турар жой мажмуаси аллақачон истиқболли фаровон ҳаёт учун идеал масканга айланиб улгурган. Девелопер биринчи мажмуа аллақачон кўчиб ўтиб истиқомат қилиб келаётган аҳолиси билан тўлиб бўлгани боис, иккинчи турар жой мажмуасини ҳам қуриб битказишга қарор қилди. Зеро, мижозларнинг кўнгли тўлган ҳолда қулай хонадонларда яшаётганининг ўзи ҳам Golden House уйларининг қурилиш ва жиҳозлаш сифат даражаси нақадар сифатли, ишончли ва мустаҳкам эканлигини тасдиқлайди. Иккала мажмуа ҳам Яшнобод туманида, Махтумқули кўчаси бўйлаб шаҳардаги ягона уч ҳалқали транспорт чорраҳаси яқинида жойлашган. Бу ердаги янги хонадон соҳибларини уйининг деразасидан ўзига хос пурвиқор тоғлар манзараси акс этган гўзал ва жўшқин ҳаёт кутмоқда.\nНавбатдаги турар жой мажмуаси – бу том маънода шаҳар ичидаги шаҳар ҳисобланади. Assalom Sohil мижозларни замонавий ҳаёт учун зарур бўлган қулай ва шинам уйлар ва ҳовлилар, мактаблар ва болалар боғчалари, сайилгоҳ, савдо ва кўнгилочар маркази сингари барча керакли инфратузилма билан таъминлайди. Қаватлардаги сон жиҳатдан ўзгариб турувчи (9-16 қаватли) бинолар турли хил диддаги мижозлар учун мос келувчи хонадонни танлашдек ажойиб имкониятни берувчи бир неча турдаги режалаштириш ечимларини таклиф этади.\nЯқинда Тошкентда Assalom Havo турар жой мажмуасининг худди ҳаводек «енгил» ва шу билан бирга ишончли лойиҳаси иш бошлади. Европа стандартлари талабига жавоб берувчи шинам хонадон ва қулай ҳовлилар шаҳарнинг динамик ҳаёти ва мафтункор табиат билан уйғунлашган. Янги турар жой мажмуаси Яшнобод туманининг тинч ва шинам кварталида жойлашган – 2,12 гектарлик катта майдонни ўз ичига қамраган жами саккизта беш қаватли иншоотдан иборатдир.\nДевелопернинг ҳар бир лойиҳаси – беқиёс даражадаги қулай ҳаёт ҳудуди демакдир. Қурилиш босқичиданоқ кўчмас мулкни харид қилиб олиш эса барқарор ва истиқболли келажак учун ишончли йўлланмадир.\nGolden House юқорида эътироф этилган турар жой мажмуаларидан чекланган миқдордаги хонадонлар учун ипотека кредитларини тақдим этади. Шундай экан, Golden House билан янги, ёрқин ва гўзал ҳаётга йўлланмани қўлга киритишга шошилинг.\nМарказий савдо офиси: Мирзо-Улуғбек тумани, Осиё кўчаси, 3.\n23 июля, 13:21 797 0\n22 июля, 11:44 742 0\n09 Июля, Пятница 3253 0\n09 Июля, Пятница 3427 0\n09 Июля, Пятница 3215 0\n06 Июля, Вторник 16725 3\n08 Июля, Четверг 13060 0\n02 Июля, Пятница 11273 0


Ўзбекистонга жўнатилаётган пул ўтказмалари ошди - Марказий банк - 17.09.2021, Sputnik Ўзбекистон\n2021 йилда Ўзбекистонга келиб тушаётган пул ўтказмалари миқдори 2020 йилга нисбатан 35%, 2019 йилга нисбатан 26 %га ошди - Марказий банк 17.09.2021, Sputnik Ўзбекистон\nТОШКЕНТ, 17 сен - Sputnik. Ушбу йилнинг январ - август ойлари давомида хорижий мамлакатлардан Ўзбекистонга жами 4,9 млрд. АҚШ доллари ўтказилди, деб хабар қилмоқда Ўзбекистон Марказий банки. Хабарда айтилишига кўра, бу йилги кўрсатгич пандемия бўлмаган 2019 йилга нисбатан ҳам 26% кўп бўлган. 2019 йилнинг январ - август ойларида Ўзбекистонга 3,9 млрд. АҚШ доллари миқдорида пул ўтказмалари келган.\nмигрантлар, марказий банк, пул жўнатмалари\n15:29 17.09.2021 (янгиланди: 15:30 17.09.2021)\n2021 йилда Ўзбекистонга келиб тушаётган пул ўтказмалари миқдори 2020 йилга нисбатан 35%, 2019 йилга нисбатан 26 %га ошди - Марказий банк\nТОШКЕНТ, 17 сен - Sputnik. Ушбу йилнинг январ - август ойлари давомида хорижий мамлакатлардан Ўзбекистонга жами 4,9 млрд. АҚШ доллари ўтказилди, деб хабар қилмоқда Ўзбекистон Марказий банки.\nБу ўтган йилнинг мос даврида амалга оширилган трансчегаравий пул ўтказмалари ҳажми дан 35%га кўп. 2020 йилнинг январь-август ойларида Ўзбекистонга жами 3,6 млрд. АҚШ доллари ўтказилган эди.\nХабарда айтилишига кўра, бу йилги кўрсатгич пандемия бўлмаган 2019 йилга нисбатан ҳам 26% кўп бўлган. 2019 йилнинг январ - август ойларида Ўзбекистонга 3,9 млрд. АҚШ доллари миқдорида пул ўтказмалари келган.


Тожикистон янги темир йўл қурмоқчи\n21 октябр 2021, Тошкент вақти: 23:41\nТожикистонга тегишли вагонларнинг ойлаб Ўзбекистон ҳудудида ушлаб турилиши мамлакат иқтисодиётига катта зарар етказмоқда. Шу боис республика хукумати Ўзбекистонни четлаб ўтадиган темир йўл қурилиши борасида қатор лойиҳаларни ишлаб чиқди.\nАна шундай лойиҳалардан бири Тожикистонни Афғонистон билан туташтирувчи Ваҳдат - Ёвон темир йўл қурилишини Хитой Халқ Республикаси ўз зиммасига олди.\nҚиймати 180 миллион долларга тенг бўлган 46 километрли Ёвон – Ваҳдат темир йўли шарқий Душанбени республиканинг жанубий қисми билан боғлайди.\nЛойиҳанинг дастлабки қиймати 140 миллион доллар этиб белгиланган эди. Хитой Халқ Республикасининг Chine ROE ширкати мазкур қурилишни ўз зиммасига олар экан, лойиҳа қийматини 180 миллион доллар этиб белгилади.\nМазкур темир йўл қурилиши ўтган 2009 йилда бошланиши керак эди. Бироқ инвесторлар топилмагач, қурилиш ишлари қоғозда қолиб кетаверди.\n- Тожикистон президенти июн ойи бошларида Хитой Халк Республикаси Шинжон Уйғур мухтор вилоятига сафар қилган чоғида мана шу йўл қурилиши бўйича ҳужжатлар имзоланди. Айни пайтда хитойлик мутахассислар йўл қурилиш хужжатларини ўрганишмоқда, дейди Тожикистон темир йўллари ширкати вакили Андрей Тропин.\nМутахассисларга кўра, янги темир йўл масофани уч бараварга, яъни 152 километрга қисқартиради. Бу эса ўз навбатида ҳам вақт, ҳам сарф-харажат жиҳатдан фуқаролар учун анча қулайликлар туғдиради.\nАйни пайтда мустақил таҳлилчилар Тожикистонни яқин келажакда Афғонистон ва яна қатор Шарқ мамлакатлари билан боғлайдиган Ваҳдат-Ёвон темир йўл тармоғи тожикистонликлар учун янги имкониятлар очиши билан биргаликда минтақа учун янги муаммолар туғдириши мумкинлигини ҳам айтмоқдалар.\n- Дунёда наркотик моддалар ишлаб чиқариш манбаи бўлган Афғонистон билан мамлакатимиз ўртасида темир йўл қурилиши бу минтақа давлатлари ва улар орқали ғарб давлатларига наркотиклар олиб чиқилиши учун махсус дарвоза очилишини ҳам англатади. Поездлар орқали банг моддаларини олиб ўтишнинг қулайликлари жуда кўп. Бу янги йўлни Афғонистон билан боғлашдан аввал раҳбарлар наркотиклар ноқонуний савдосига қарши кураш бўйича самарали чора-тадбирлар кўрмоғи лозим, дейди мустақил таҳлилчи Тожинисо Каримова.\nУнинг сўзларига кўра, Тожикистонни Афғонистон билан туташтирувчи “Қуйи Панж” кўприги қурилиб, ишга туширилганидан сўнг афғон наркотикларининг Тожикистон ва у орқали минтақа давлатларига кенг тарқалиши учун катта имкониятлар яратилгани ҳаммага маълум.\nБироқ мазкур темир йўл қурилиши Душанбе бозорларига мева-сабзавот, гўшт ва сут маҳсулотлари етказиб бераётган хатлонликлар томонидан яхши кутиб олинди. Айни пайтда темир йўл йўқлиги туфайли тижоратчилар ўз маҳсулотларини асосан автомобилларда ташимоқдалар.\n- Бу биз учун жуда қимматга тушаяпти. Айтайлик, Ваҳдатгача таксида борадиган бўлсак, 40-50 сомоний (тахминан 9-11 АҚШ доллари – таҳр.) сарфлашга тўғри келади. Агар темир йўл қурилса, тижоратчиларга яхши бўларди, поезд арзонроқ олиб боради, узоғимиз яқин бўларди, дейди ўзини Мағфират деб таништирган аёл.\nТожикистон темир йўллари ширкати вакили Андрей Тропин сўзларига кўра, баҳорги экин-тикин мавсумида ёғингарчилик мўл бўлгани туфайли сел ювиб кетган ҳудудларда техника ишламади, экинлар ўз вақтида экилмади. Оқибатда ерга уруғ қадаш кампанияси тўхтаб қолди ва деҳқонлар ерни уч аср илгари каби қўл омочлари ва эшаклар ёрдамида ишлашларига тўғри келган, зарур юклар етиб келмагани сабабли Тожикистон иқтисоди 7 миллион АҚШ долларидан зиёд зарар кўрган.\nРасмий маълумотларга кўра, Ўзбекистон темир йўллари жорий йил март ойидан июн ойига қадар фақат инсонпарварлик ёрдам юкланган вагонларнинг қарийиб 400 таси ўтказди, холос.\nЎзбекистон ва Тожикистон ўртасида юк вагонларини ўтказиш бўйича муаммо юзага келганидан сўнг “Эрон темир йўллари” ширкати расмийлари “Ўзбекистон темир йўллари” ширкати раҳбарларига огоҳлантириш мактуби жўнатган эди. Мактубда Ўзбекистон томони Тожикистонга тегишли вагонлар блокадасини давом эттираверса, Эрон томони, ўз навбатида, Ўзбекистон вагонларини Эрон ҳудудидан ўтказишни таъқиқлаши айтилган эди. Шундан кейин Ўзбекистон томони фақат Сангтўда-2 ГЭСи учун тегишли вагонлар ўтишига ижозат берганди.


Шавкат Мирзиёев: «Бугун дунё таҳликали бўлиб бораяпти» – Газета.uz\nШавкат Мирзиёев: «Бугун дунё таҳликали бўлиб бораяпти»\nХотира ва қадрлаш куни муносабати билан Шавкат Мирзиёев «Матонат мадҳияси» ёдгорлик мажмуасига гулчамбар қўйди. У уруш фахрийларини байрам билан табриклаб, дунёда ҳар дақиқа синовли бўлаётганлигини таъкидлади. «Халқимиз ҳаётига шу таъсирни камайтириш бўйича чоралар кўряпмиз», — деди президент.\nLotinchada 9 май 2022, 13:47 Сиёсат\nЎзбекистон Республикаси президенти Шавкат Мирзиёев 9 май — Хотира ва қадрлаш куни муносабати билан Ғалаба боғига ташриф буюрди. Ҳарбий оркестр ижросидаги «Хотирлаш куйи» оҳангида давлат раҳбари «Матонат мадҳияси» ёдгорлик мажмуасига гулчамбар қўйди, дея хабар берди президент матбуот хизмати.\n«Матонат мадҳияси» мажмуаси Иккинчи жаҳон урушида беш ўғлидан айрилган Зулфия ая Зокирова, унинг садоқатли келинлари ва етим қолган набиралари хотирасига бағишлаб барпо этилган. У халқнинг урушдаги йўқотишлари, тинчлик учун кураши тимсоли сифатида боғ марказидан ўрин олган.\nБоғда Қуролли Кучлар тизимига кирувчи вазирлик ва идоралар, давлат ва жамоат ташкилотлари вакиллари ҳам жам бўлди.\n«Бугун ушбу Ғалаба боғида туриб, муҳтарам фахрийларимизни, бутун халқимизни қутлуғ айём билан чин қалбимдан табриклайман. Бундай дамларда қаҳрамон ота-боболаримиз хотирасини ёдга олиб, уларнинг жасорати олдида таъзим қиламиз. Уларнинг тинчлик ва озодликка бағишлаган серқирра ҳаёт йўли келгуси авлодлар учун ўтда ёнмайдиган, сувда чўкмайдиган буюк меросдир, — деди Шавкат Мирзиёев.\nДавлат раҳбари бу маскан уруш оқибатларини, тинчлик қадрини ёдга солишини таъкидлади.\n«Бугун дунё таҳликали бўлиб бораяпти. Ҳар дақиқа синовли бўлаяпти. Бу бизга ҳам таъсир қиладими? Албатта таъсир қилади. Лекин халқимиз ҳаётига шу таъсирни камайтириш бўйича чоралар кўряпмиз. Меҳнатимиз билан, бирдамлигимиз билан, Худо хоҳласа, бу синовлардан ҳам ўтамиз, — деди президент.\nОлдинроқ президент уруш қатнашчилари билан учрашгани ҳақида хабар берган эдик.\n25.05 29 май куни Tashkent Opera Fest’нинг тантанали ёпилиши маросими бўлиб ўтади\n«Ўзбекконцерт»га янги директор тайинланди